ส่วนที่ 1

 

ส่วนที่ 1

การประกอบธุรกิจ

1. นโยบาย และภาพรวมการประกอบธุรกิจ

บริษัท ประกอบธุรกิจให้บริการสินเชื่อเช่าซื้อรถยนต์มือสอง
สินเชื่อให้เงินกู้แก่ผู้ประกอบการซื้อรถยนต์ (Floor Flan) บริการรับต่อกรมธรรม์ประกันภัย และ
พ.ร.บ.ผู้ประสบภัยทางรถยนต์ เปิดดำเนินกิจการมาตั้งแต่ปี 2527
และได้เป็นบริษัทจดทะเบียนในตลาดหลักทรัพย์ เมื่อ 1 มีนาคม 2547

ในปี 2558 บริษัทให้สินเชื่อเช่าซื้อรถ โดยมุ่งเน้นรถยนต์มือสอง ประเภทรถยนต์นั่งส่วนบุคคล
รถจักรยานยนต์ (Big bike) และรถตู้ รถกระบะ และอื่น ๆ โดยมีสัดส่วน ประมาณร้อยละ 59
28 และ 13 ของการให้สินเชื่อรวมตามลำดับ รถยนต์ ที่บริษัทให้สินเชื่อ
ส่วนใหญ่จะเป็นรถญี่ปุ่นและรถยุโรปที่มีราคาไม่สูงมากนัก ซึ่งเป็นรถยนต์ที่มีสภาพคล่องในการซื้อขาย
ได้แก่ โตโยต้า ฮอนด้า และนิสสัน รถจักรยานยนต์ ได้แก่ คาวาซากิ และดูคาติ เป็นต้น
ลูกค้าส่วนใหญ่อยู่ในกรุงเทพ ปริมณฑล และจังหวัดในภาคตะวันออก

การให้สินเชื่ออีกประเภทหนึ่ง คือ สินเชื่อ Floor Plan เป็นการให้บริการเงินกู้ แก่
ผู้ประกอบการซื้อรถยนต์ นอกจากนี้ บริษัทยังมีการให้บริการหลังการขาย
โดยการให้บริการรับต่อทะเบียนรถยนต์ กรมธรรม์ประกันภัย
และพ.ร.บ.คุ้มครองผู้ประสบภัยทางรถยนต์ ซึ่งเป็นการอำนวยความสะดวกให้แก่ลูกค้า
อีกทั้งยังเป็นการเสริมรายได้ให้กับบริษัท
อีกทางหนึ่งตลอดจนเป็นการคุ้มครองป้องกันความเสี่ยงที่อาจจะเกิดขึ้นกับรถยนต์
ที่ให้เช่าซื้อซึ่งเป็นหลักประกันในการให้สินเชื่อของบริษัท

1.1 วิสัยทัศน์ พันธกิจ คำขวัญ

วิสัยทัศน์

- เป็นผู้ชำนาญในตลาดเช่าซื้อรถยนต์มือสอง เป็นคู่ค้าที่ยุติธรรม ให้บริการที่ดีเลิศ
และสร้างคุณค่าระยะยาวแก่ผู้มีส่วนได้เสีย

พันธกิจ

- เสริมสร้างศักยภาพสูงสุดในการให้บริการ
เพื่อรักษาความได้เปรียบในการแข่งขันด้วยความมุ่งมั่นจากพนักงานที่มีคุณภาพ เทคโนโลยีที่ทันสมัย
และยึดมั่นในหลักการกำกับดูแลกิจการที่ดี เพื่อตอบสนองความพอใจสูงสุดแก่ลูกค้า
และผลตอบแทนสูงสุดแก่ผู้มีส่วนได้เสียทุกฝ่ายด้วยความเป็นธรรม และรับผิดชอบต่อสังคม

- เป็นผู้ชำนาญในตลาดเช่าซื้อรถยนต์มือสอง
ธุรกิจดำเนินการยาวนานอย่างต่อเนื่องเป็นระยะเวลากว่า 30 ปี

  - ปฏิบัติต่อลูกค้าอย่างเป็นธรรมในเรื่องสินค้าและบริการ และไม่เลือกปฏิบัติ

  - ดำเนินธุรกิจอย่างมีคุณธรรม มุ่งมั่นสู่ความเป็นเลิศ

คำขวัญ

  - ใส่ใจบริการ สู่มาตรฐานความพอใจ (Our service mind is your satisfaction)

  - วิ่งเร็ว ได้เงินเร็ว (Speed Car Speed money)

  - อีซีแอล ออโต้ แคช ( ECL Auto Cash)

  เป้าหมายการดำเนินธุรกิจ

การดำเนินธุรกิจ ในปี 2558
บริษัทเน้นรถยนต์มือสองขนาดกลางซึ่งส่วนใหญ่เป็นรถญี่ปุ่นที่มีสภาพคล่องค่อนข้างสูง
และกลุ่มรถมอเตอร์ไซค์ขนาดกลาง(Big Bike) ที่มีขนาดตั้งแต่ 450 ซีซี ขึ้นไป
ซึ่งกลุ่มนี้มียอดขายที่เติบโตขึ้นมาก ในภาวะที่ตลาดรถยนต์มียอดขายลดลง การปล่อยสินเชื่อปี 2558
บิ๊กไบค์ ยอดจัดอยู่ที่คันละประมาณ 300,000 บาท เป็นการกระจายความเสี่ยง
ที่ให้ดอกเบี้ยผลตอบแทนสูงกว่า ในด้านการขยายฐานลูกค้า บริษัทได้เพิ่มแผนการขายที่เรียกว่า
เอเยน เป็นตัวแทนของบริษัทในภูมิภาคต่างๆ ซึ่งปัจจุบันมีตัวแทนคลอบคลุมทุกจังหวัดในภาคตะวันออก
สำหรับปี2559 บริษัทมีเป้าหมายจะปล่อยสินเชื่อให้เติบโตขึ้น ไม่น้อยกว่า 15%
โดยจะเพิ่มกุล่มเป้าหมายไปยังรถบรรทุกที่ทำธุรกิจ โลจิสติกส์ให้มากขึ้น

1.2 การเปลี่ยนแปลงและพัฒนาการในช่วง 3 ปี

19 พฤษภาคม 2546 - จัดตั้ง บริษัท ตะวันออกพาณิชย์ลีสซิ่ง จำกัด ขึ้นจากการควบรวมกิจการ
กับบริษัท โปรเฟสชั่นแนลลีสซิ่ง จำกัด ประกอบธุรกิจให้เช่าซื้อรถยนต์ มือสอง มีผู้ถือหุ้นหลักได้แก่
ตระกูลวีระพงษ์ ร้อยละ 59.83 และตระกูล ตันตราภรณ์ ร้อยละ 22.30

15 กันยายน 2546 - แปรสภาพเป็น บริษัทมหาชน

1 มีนาคม 2547 - ได้เข้าเป็นบริษัทจดทะเบียนในตลาดหลักทรัพย์ และขอจัดสรรเพิ่มทุนอีก 100
ล้าน บาท ทำให้มีทุนที่ชำระแล้วเพิ่มขึ้นเป็น 410 ล้านบาท

12 พฤษภาคม 2553 - บริษัทได้จดทะเบียนเพิ่มทุนอีก 205 ล้านบาท รวมเป็นทุนจดทะเบียน 615
ล้านบาท เพื่อรองรับการแปลงสภาพใบสำคัญแสดงสิทธิ์เพื่อซื้อหุ้น สามัญเพิ่มทุน (ECL Warrant 1)
โดยมีเป้าหมายเพิ่มทุนในระยะเวลา 3 ปี

29 พฤศจิกายน 2556 - วันกำหนดใช้สิทธิ์ (Warrant 1) ซื้อหุ้นเพิ่มทุนครั้งสุดท้าย
ผลการเพิ่มทุนมี ผู้ถือหุ้นใช้สิทธิ์ 235 ราย ซื้อหุ้นเพิ่มทุน 184,776,000 หุ้น เป็นจำนวนเงิน
184,776,000 บาท

9 ธันวาคม 2556 - บริษัทจดทะเบียนเพิ่มทุนชำระแล้ว จาก 410,000,000 บาท เป็นทุนชำระ
แล้ว 594,776,000 บาท

8 มกราคม 2558 - ที่ประชุมวิสามัญผู้ถือหุ้น 1/2558 มีมติให้ออก
และจัดสรรใบสำคัญแสดงสิทธิที่จะซื้อหุ้นสามัญเพิ่มทุนครั้งที่ 2(ECL Warrant 2)
ให้แก่ผู้ถือหุ้นเดิมตามสัดส่วนการถือหุ้น ในอัตราส่วน 2หุ้นเดิมต่อ 1 หน่วย Warrantโดยไม่คิดมูลค่า
และเพิ่มทุนจดทะเบียนอีก 297,388,000 บาท จากทุนจดทะเบียน 594,776,000 บาท
เป็นทุนจดทะเบียน 892,164,000 บาท ทุนชำระแล้ว 594,776,000 บาท
เพื่อรองรับการใช้สิทธิของใบสำคัญแสดงสิทธิ ครั้งที่ 2 โดยมีเป้าหมายเพิ่มทุนในระยะเวลา 3 ปี
(รายละเอียดแสดงไว้ในข้อ 7.3 “การออกหลักทรัพย์อื่น”

23 กุมภาพันธ์ 2558 - เป็นวันออกใบสำคัญแสดงสิทธิ (Warrant : ECL W2) ผลการจัดสรร
Warrant ให้แก่ผู้ถือหุ้นเดิมในอัตราส่วน 2 หุ้นเดิมต่อ 1 หน่วย Warrant โดยในการคำนวณ
หากมีเศษให้ปัดทิ้ง ทำให้ออก Warrant ได้เป็นจำนวน 297,387,395 หน่วย
จากจำนวนที่ได้จดทะเบียน ขอออกจำหน่าย Warrant (และจดทะเบียนหุ้นสามัญไว้รองรับ)
297,388,000 หน่วย ซึ่งมีส่วนต่างเกิดจากการปัดเศษ จำนวน 605 หน่วย
บริษัทจะดำเนินการจดทะเบียนลดหุ้นสามัญ และลดทุน 605 บาทในโอกาสต่อไป

19 สิงหาคม 2558 - ได้รับใบอนุญาต ให้เป็นผู้ประกอบธุรกิจ
“สินเชื่อรายย่อยเพื่อการประกอบอาชีพ ภายใต้การกำกับ” (สินเชื่อ Nano Finance)
ซึ่งบริษัทอยู่ระหว่างดำเนินการวางระบบงาน และบุคคลากร คาดว่าจะสามารถให้บริการสินเชื่อในปี
2559

1 ตุลาคม 2558 - ปิดดำเนินงานสาขานครสวรรค์ คงเหลือ 3 สาขา คือ สาขาชลบุรี
สาขาจันทบุรี และสาขาระยอง

1.3 โครงสร้างการถือหุ้นของกลุ่มบริษัท

บริษัทไม่มีการลงทุนในบริษัทย่อย แต่มีการลงทุนในบริษัทร่วมค้า โดยบริษัทได้ร่วมลงทุนกับ
บริษัทแอสเซท แมนเนจเมนท์ โฮลดิ้งส์ จำกัด ตั้งบริษัทใหม่ชื่อ “บจ.อี เอ ซี โฮลดิ้ง”
มีวัตถุประสงค์เพื่อดำเนินธุรกิจให้สินเชื่อรายย่อย มีสัญญาร่วมทุนกันฝ่ายละ 50%
และตั้งกรรมการผู้มีอำนาจร่วมกันบริหารงานฝ่ายละเท่ากัน และ รับส่วนแบ่งกำไร(ขาดทุน)
จากผลการดำเนินงานตามสัดส่วนการลงทุน

บริษัท อี เอ ซี โฮลดิ้ง จดทะเบียน วันที่ 28 พฤษภาคม 2558 โดยมีทุนจดทะเบียนเริ่มแรก 50
ล้านบาท สัดส่วนการถือหุ้นของบริษัท จึงเท่ากับ 25 ล้านบาท(คิดเป็นร้อยละ 1.29
ของทรัพย์สินรวมของบริษัทในขณะนั้น) (รายละเอียดบางส่วนแสดงไว้ที่เรื่อง
”ทรัพย์สินที่ใช้ในการประกอบธุรกิจ” ข้อ 4.4 นโยบายการลงทุนในบริษัทย่อย และบริษัทร่วม)

1.4 ความสัมพันธ์กับกลุ่มธุรกิจของผู้ถือหุ้นใหญ่

โดยสภาพการดำเนินธุรกิจหลักของบริษัท มิได้เป็นคู่แข่ง
และไม่มีความสัมพันธ์หรือเกี่ยวข้องกับการดำเนินธุรกิจของผู้ถือหุ้นรายใหญ่อย่างมีนัยสำคัญ

2. ลักษณะการประกอบธุรกิจ

โครงสร้างรายได้ตามงบการเงินรวมของบริษัท ปี 2556 2557 และ 2558

+-----------------------------+-----+-----+-----+-----+-----+------+
| รายได้                       | 2   |     | 2   |     | 2   |      |
|                             | 558 |     | 557 |     | 556 |      |
+-----------------------------+-----+-----+-----+-----+-----+------+
|                             | ล้าน | %   | ล้าน | %   | ล้าน | %    |
|                             | บาท |     | บาท |     | บาท |      |
+-----------------------------+-----+-----+-----+-----+-----+------+
| 1.  ดอก                     | 204 | 74  | 187 | 74  | 176 | 7    |
| ผลจากการขายตามสัญญาเช่าซื้อที่รับรู้ | .38 | .90 | .20 | .13 | .78 | 7.37 |
+-----------------------------+-----+-----+-----+-----+-----+------+
| 2. ดอกเบี้ยตามสัญญาให้กู้ยืม/      | 5   | 1   | 5   | 2   | 5   | 2.49 |
| ขายฝาก *                    | .25 | .93 | .40 | .14 | .70 |      |
+-----------------------------+-----+-----+-----+-----+-----+------+
| รวมรายได้จากสินเชื่อ            | 209 | 76  | 192 | 76  | 182 | 7    |
|                             | .63 | .83 | .60 | .27 | .48 | 9.86 |
+-----------------------------+-----+-----+-----+-----+-----+------+
| 3. รายได้อื่น                  | 2   | 1   | 2   | 3   | 2   | 0.98 |
|                             | .94 | .07 | .51 | .62 | .23 |      |
|   - รายได้ค่าธรรมเนียมและบริการ |     |     |     |     |     | 6.66 |
|                             | 20  | 7   | 18  | 7   | 15  |      |
|   -                         | .37 | .46 | .95 | .50 | .22 | 3.06 |
|   รายได้ค่าปรับจากการผิดนัดชำระ  |     |     |     |     |     |      |
|                             | 16  | 5   | 14  | 5   | 6   | 0.22 |
|   - รายได้ส่วนลดค่าเบี้ยประกัน    | .15 | .92 | .45 | .29 | .99 |      |
|                             |     |     |     |     |     | 9.22 |
|   - ดอกเบี้ยรับ                | 0   | 0   | 2   | 0   | 0   |      |
|                             | .74 | .27 | .19 | .87 | .50 |      |
|   - รายได้อื่น                 |     |     |     |     |     |      |
|                             | 23  | 8   | 21  | 6   | 21  |      |
|                             | .04 | .45 | .86 | .45 | .07 |      |
+-----------------------------+-----+-----+-----+-----+-----+------+
| รวมรายได้อื่น                  | 63  | 23  | 59  | 23  | 46  | 2    |
|                             | .24 | .17 | .96 | .74 | .01 | 0.14 |
+-----------------------------+-----+-----+-----+-----+-----+------+
| รวมรายได้                    | 272 | 100 | 252 | 100 | 228 | 10   |
|                             | .87 | .00 | .56 | .00 | .49 | 0.00 |
+-----------------------------+-----+-----+-----+-----+-----+------+

* ดอกเบี้ยตามสัญญาให้กู้ยืม/ขายฝาก คือดอกเบี้ยจากสินเชื่อ (Floor Plan)

2.1 ลักษณะผลิตภัณฑ์หรือบริการ

บริษัทดำเนินธุรกิจหลัก 2 ประเภท คือบริการให้สินเชื่อเช่าซื้อ และบริการให้สินเชื่อ (ฟลอร์แพลน)

2.1.1 สินเชื่อเช่าซื้อ

ในการให้สินเชื่อเช่าซื้อรถยนต์ของบริษัทนั้น เมื่อลูกค้าตกลงซื้อรถยนต์จากผู้จำหน่ายรถยนต์
ลูกค้าจะต้องวางเงินดาวน์จำนวนหนึ่งให้กับผู้จำหน่ายรถยนต์
ส่วนที่เหลือลูกค้าจะทำสัญญาเช่าซื้อกับทางบริษัท ซึ่งจะจ่ายชำระค่างวดเป็นรายเดือนให้แก่บริษัท
ลูกค้าส่วนใหญ่ของบริษัทนิยมทำสัญญาอายุ 48
เดือนลูกค้าเป็นผู้ครอบครองและใช้รถยนต์ที่ทำการเช่าซื้อ
โดยการบำรุงรักษาจะอยู่ในความรับผิดชอบของลูกค้า
รวมทั้งการทำประกันภัยชั้นหนึ่งโดยมีบริษัทเป็นผู้ถือประโยชน์
กรรมสิทธิ์ในรถยนต์จะถูกโอนให้แก่ลูกค้า เมื่อลูกค้าชำระ ค่างวดครบถ้วน
ในกรณีที่ลูกค้าไม่สามารถชำระค่างวดเป็นระยะเวลาติดต่อกัน 3 งวดขึ้นไป บริษัทสามารถ
บอกเลิกสัญญาก่อนครบกำหนดอายุสัญญาและลูกค้าจะต้องคืนรถยนต์ให้กับบริษัท

ในการรับเรื่องสินเชื่อนั้น เจ้าหน้าที่สินเชื่อของบริษัทที่อยู่ ณ สถานที่จำหน่ายรถยนต์หลายแห่ง
ในเขตกรุงเทพฯ และปริมณฑล จะตรวจสอบความเหมาะสมเบื้องต้นของผู้ขอสินเชื่อ
และดำเนินการตามขั้นตอนการอนุมัติสินเชื่อต่อไป
อย่างไรก็ตามบริษัทและผู้จำหน่ายรถยนต์มิได้ดำเนินการแบบผูกขาด
ผู้ซื้อรถยนต์มีอิสระที่จะสอบถามเพื่อเปรียบเทียบอัตราดอกเบี้ยการให้บริการ
และเลือกบริษัทผู้ให้สินเชื่อรายอื่นก็ได้สำหรับการกำหนดอัตราดอกเบี้ย เงินดาวน์ขั้นต่ำ
และระยะเวลาการผ่อนชำระค่างวดนั้นขึ้นอยู่กับปัจจัยหลายอย่าง อาทิ สถานะ
และฐานะทางการเงินของผู้ขอสินเชื่อแต่ละราย ประเภท ยี่ห้อ รุ่น รวมถึงสภาพ
และอายุการใช้งานของรถยนต์เป็นสำคัญ

รถยนต์มือสองที่บริษัทให้สินเชื่อด้วยเงื่อนไขปกติจะมีอายุการใช้งานมาแล้วสูงสุดไม่เกิน 18 ปี
ระยะเวลาผ่อนชำระ 36 – 72 เดือน วงเงินจัดสินเชื่อขั้นต่ำ 50,000 บาท
และเงินดาวน์ประมาณร้อยละ 15 - 25
นอกจากนี้บริษัทมีข้อกำหนดเงื่อนไขพิเศษสำหรับรถยนต์บางยี่ห้อ และรุ่น อาทิ รถออฟโรด
หรือรถสปอร์ตบางรุ่นที่ต้องมีการวางเงินดาวน์ในอัตราที่สูง หรือกำหนด ยี่ห้อ
และรุ่นของรถยนต์ที่บริษัทไม่รับจัดไฟแนนซ์ทุกกรณี เช่น รถที่ไม่ได้รับความนิยมในตลาด
ศูนย์บริการน้อย หาอะไหล่ตามท้องตลาดได้ยาก ค่าซ่อมแซมบำรุงรักษาสูง
ราคาซื้อขายเปลี่ยนมือมีแนวโน้มลดลง เป็นต้น

ในปี 2557 และ 2558 มูลค่ารถยนต์นั่งส่วนบุคคล รถจักรยานยนต์แนวสปอร์ต คือ บิ๊กไบค์(Big
Bike)และรถยนต์เพื่อการพาณิชย์(รถตู้ และรถกระบะ รถโดยสาร รถบรรทุก และอื่นๆ)
ในพอร์ตสินเชื่อเช่าซื้อของบริษัทมีสัดส่วนประมาณร้อยละ 53 ต่อ 10 ต่อ 37 และร้อยละ 59 ต่อ
28 ต่อ13 ตามลำดับ โดยรถยนต์นั่งส่วนบุคคลเพิ่มขึ้น และมีการจัดรถจักรยานยนต์ และบิ๊กไบค์(Big
Bike)มากขึ้น ส่วนรถบรรทุกและอื่นๆจัดลดลงกว่าปีก่อน
โดยส่วนใหญ่รถที่ลูกค้านิยมนำมาขอบริการสินเชื่อเช่าซื้อ 5 อันดับแรก ได้แก่ ยี่ห้อคาวาซากิ
โตโยต้า

ดูคาติ ฮอนด้า และนิสสัน คิดเป็นสัดส่วนร้อยละ 28 13 11 10 และ9 ตามลำดับ
โดยมีงวดการผ่อนชำระส่วนใหญ่ประมาณ 48 เดือน ลูกค้าส่วนใหญ่อยู่ในกรุงเทพ ปริมณฑล
และจังหวัดในภาคตะวันออก ทั้งนี้ ในปี 2558 บริษัทให้สินเชื่อเช่าซื้อจำนวน 903.46 ล้านบาท
คิดเป็นร้อยละ 92.60 ของสินเชื่อทั้งหมด

ตารางแสดงมูลค่าการให้สินเชื่อ ในแต่ละปี
แยกตามประเภทของสินทรัพย์และระยะเวลาการชำระคืน *

+---------------+--------+-------+--------+--------+--------+-------+
|               | 2558   |       | 2557   |        | 2556   |       |
+---------------+--------+-------+--------+--------+--------+-------+
|               | ล้านบาท | ร้อยละ | ล้านบาท | ร้อยละ  | ล้านบาท | ร้อยละ |
+---------------+--------+-------+--------+--------+--------+-------+
| ส             | 530.56 | 58.72 | 456.04 | 52.61  | 492.84 | 71.70 |
| ินชื่อเช่าซื้อรถยนต์ |        |       |        |        |        |       |
|               | 251.13 | 27.80 | 84.92  | 9.80   | 10.24  | 1.49  |
| -             |        |       |        |        |        |       |
| ร             | 121.77 | 13.48 | 325.92 | 37.59  | 184.28 | 26.81 |
| ถยนต์นั่งส่วนบุคคล |        |       |        |        |        |       |
|               |        |       |        |        |        |       |
| - รถจักรยานยนต์ |        |       |        |        |        |       |
|               |        |       |        |        |        |       |
| -             |        |       |        |        |        |       |
| รถตู้และรถกระบะ |        |       |        |        |        |       |
|               |        |       |        |        |        |       |
| และอื่น ๆ **    |        |       |        |        |        |       |
+---------------+--------+-------+--------+--------+--------+-------+
| รวม           | 903.46 | 1     | 866.88 | 100.00 | 687.36 | 1     |
|               |        | 00.00 |        |        |        | 00.00 |
+---------------+--------+-------+--------+--------+--------+-------+
| จำน           | 4.44   | 0.49  | 9.47   | 1.09   | 3.95   | 0.58  |
| วนงวดที่ให้สินเชื่อ |        |       |        |        |        |       |
|               | 0.44   | 0.05  | 0.16   | 0.02   | 0.30   | 0.04  |
| - 12 เดือน     |        |       |        |        |        |       |
|               | 45.33  | 5.02  | 48.88  | 5.64   | 21.10  | 3.07  |
| - 18 เดือน     |        |       |        |        |        |       |
|               | -      | -     | 0.10   | 0.01   | 0.15   | 0.02  |
| - 24 เดือน     |        |       |        |        |        |       |
|               | 4.99   | 0.55  | -      | -      | -      | -     |
| - 30 เดือน     |        |       |        |        |        |       |
|               | 93.20  | 10.31 | 78.78  | 9.09   | 81.96  | 11.92 |
| - 33 เดือน     |        |       |        |        |        |       |
|               | 480.91 | 53.23 | 374.61 | 43.21  | 334.73 | 48.73 |
| - 36 เดือน     |        |       |        |        |        |       |
|               | 227.19 | 25.15 | 378.80 | 40.24  | 238.92 | 34.76 |
| - 48 เดือน     |        |       |        |        |        |       |
|               | 46.96  | 5.20  | 6.08   | 0.70   | 6.05   | 0.88  |
| - 60 เดือน     |        |       |        |        |        |       |
|               |        |       |        |        |        |       |
| - 72 เดือน     |        |       |        |        |        |       |
+---------------+--------+-------+--------+--------+--------+-------+
| รวม           | 903.46 | 1     | 866.88 | 100.00 | 687.36 | 1     |
|               |        | 00.00 |        |        |        | 00.00 |
+---------------+--------+-------+--------+--------+--------+-------+

หมายเหตุ:* ไม่รวมดอกผลและภาษีมูลค่าเพิ่ม

** ในปี 2556 รวมรถโดยสาร 78.15 ล้านบาท และรถบรรทุก = 68.37 ล้านบาท

** ในปี 2557 รวมรถโดยสาร 45.16 ล้านบาท และรถบรรทุก = 177.68 ล้านบาท

** ในปี 2558 รวมรถโดยสาร 9.44 ล้านบาท และรถบรรทุก = 33.5 ล้านบาท

  ------ --------- -------- ------ --------- -------- ------ --------- --------
  ปี 2558                    ปี 2557                    ปี 2556           

  ลำดับ   ยี่ห้อรถ     สัดส่วน %  ลำดับ   ยี่ห้อรถ     สัดส่วน %  ลำดับ   ยี่ห้อรถ     สัดส่วน %

  1      คาวาซากิ   28.60    1      โตโยต้า    19.27    1      โตโยต้า    19.37

  2      โตโยต้า    13.04    2      นิสสัน      11.60    2      นิสสัน      17.97

  3      ดูคาติ      10.91    3      คาวาซากิ   10.85    3      ฮอนด้า     8.76

  4      ฮอนด้า     9.76     4      อีซูซุ       8.74     4      อีซูซุ       8.59

  5      นิสสัน      8.86     5      ฮอนด้า     7.29     5      มิตซูบิชิ     5.70

  6      อีซูซุ       4.02     6      มิตซูบิชิ     5.23     6      B.M.W.    4.12

  7      อื่น ๆ      24.81    7      อื่น ๆ      37.02    7      อื่น ๆ      35.49

         รวม       100.00          รวม       100.00          รวม       100.00
  ------ --------- -------- ------ --------- -------- ------ --------- --------

หมายเหตุ :* คำนวณจากจำนวนคันของรถยนต์ที่ให้สินเชื่อเช่าซื้อในแต่ละปี

2.1.2 สินเชื่อสัญญาให้กู้ยืม (Floor Plan)

เป็นธุรกิจให้บริการสินเชื่อแก่ผู้ประกอบการซื้อ-ขายรถยนต์ ช่วยเสริมสภาพคล่องทางการเงินให้
ผู้ประกอบการได้ซื้อรถมาจำหน่าย ช่วยเพิ่มยอดขาย และขยายกิจการด้วยเงินทุนหมุนเวียนที่เพิ่มขึ้น

ในการให้สินเชื่อบริษัทจะพิจารณาสนับสนุนผู้ประกอบการขายรถยนต์
ที่บริษัทเชื่อถือมีธุรกิจที่มั่นคงมีการติดต่อทางธุรกิจกับบริษัทโดยเป็นผู้แนะนำลูกค้าให้จัดเช่าซื้อกับบริษัท
มีสายสัมพันธ์ที่ดีอย่างต่อเนื่อง บริษัท จะอนุมัติเงินทุนหมุนเวียนเป็นวงเงิน และจะอนุมัติสินเชื่อให้
75-80% ของราคารถยนต์ที่ซื้อมา และราคาที่คาดว่าจะจำหน่ายได้
โดยมอบทะเบียนและชุดโอนรถให้กับบริษัทเก็บไว้เป็นเอกสารสำคัญ
ต่อมาเมื่อผู้ประกอบการขายรถยนต์ได้ก็จะนำเงินมาชำระพร้อมดอกเบี้ย
และขอรับทะเบียนรถยนต์คืนไปในการขายรถยนต์ หากผู้ซื้อรถยนต์มีความต้องการขอสินเชื่อเช่าซื้อ
ผู้ประกอบการก็สามารถแนะนำให้จัดเช่าซื้อกับบริษัทได้
ซึ่งมิได้เป็นการผูกมัดลูกค้ามีโอกาสเปรียบเทียบอัตราดอกเบี้ย
และเลือกใช้บริการบริษัทผู้ให้เช่าซื้ออื่น
ขณะเดียวกันบริษัทก็มีโอกาสพิจารณาคุณสมบัติของรถยนต์และคุณสมบัติของลูกค้า
ถ้าหากลูกค้าเลือกใช้บริการของบริษัท และเมื่อคุณสมบัติของลูกค้าได้รับอนุมัติผ่านการพิจารณาเครดิต
ผู้ประกอบการจะได้รับความสะดวกเพราะทะเบียนรถยนต์ที่บริษัทเป็นผู้เก็บรักษาอยู่แล้วก็จะนำไปโอนเข้าเป็นชื่อกรรมสิทธิ์ของบริษัทต่อไป
ทั้งนี้ในปี 2558 บริษัทให้สินเชื่อเงินกู้ (Floor Plan) จำนวน 72.16 ล้านบาท คิดเป็น 7.40%
ของสินเชื่อรวม

2.2 การตลาดและภาวการณ์แข่งขัน

2.2.1 ลักษณะลูกค้าและกลุ่มลูกค้าเป้าหมาย

ลักษณะลูกค้า และกลุ่มลูกค้าเป้าหมายของบริษัทส่วนใหญ่เป็นบุคคลธรรมดารายย่อยทั่วไป
ซึ่งต้องการสินเชื่อเพื่อการเช่าซื้อรถยนต์มือสองโดยผ่านมาทางผู้จำหน่ายรถยนต์มือสอง
หรือติดต่อเข้ามายังบริษัทโดยตรงกลุ่มลูกค้าเป้าหมายของบริษัทแบ่งตามลักษณะการใช้งานของรถยนต์
ได้แก่ รถยนต์นั่งส่วนบุคคล รถจักรยานยนต์ และรถกระบะ และรถตู้ ณ 31 ธันวาคม 2558
บริษัทมีสัดส่วนลูกค้ารถยนต์นั่งส่วนบุคคล รถจักรยานยนต์ และ รถกระบะ รถตู้ และอื่นๆ ประมาณ
59:15:18: 8

สำหรับลูกค้าสินเชื่อเงินกู้/มีหลักประกัน (Floor Plan) ลักษณะลูกค้า
และกลุ่มเป้าหมายของบริษัทคือผู้ประกอบการรถยนต์ ที่น่าเชื่อถือ
มีฐานะพอสมควรและมีความต้องการขยายธุรกิจ

2.2.2 กลยุทธ์การแข่งขัน

บริษัทไม่มีนโยบายการแข่งขันด้านราคา หรือลดอัตราดอกเบี้ยแต่จะใช้กลยุทธ์การแข่งขันในด้าน
อื่นๆเพื่อขยายพอร์ต และเพิ่มจำนวนลูกค้าจากภาวะตลาดสินเชื่อรถยนต์มือสองยังไม่ถึงจุดอิ่มตัว
ผู้ซื้อยัง คงมีกำลังซื้ออย่างต่อเนื่อง โดยบริษัทมีกลยุทธ์ในการแข่งขันดังนี้

  1. สร้างความสัมพันธ์ที่ดีกับผู้จำหน่ายรถยนต์หรือเต็นท์รถยนต์มือสอง

โดยปกติเต็นท์รถยนต์จะเป็นผู้แนะนำบริษัทไฟแนนซ์ให้กับลูกค้าที่ต้องการเช่าซื้อรถยนต์
การสร้างสัมพันธ์ที่ดีกับเต็นท์รถยนต์จะมีส่วนช่วยสร้างฐานลูกค้ารวมทั้งส่วนแบ่งการตลาดที่เพิ่มขึ้นให้กับบริษัท
ปัจจุบันบริษัทได้รับความร่วมมือในการทำธุรกิจจากเต็นท์รถยนต์ประมาณ 300 ราย ทั้งในกรุงเทพ
และสาขาต่างจังหวัด 3 สาขา บริษัทจึงต้องรักษาสายสัมพันธ์
และแสวงหาโอกาสที่จะสร้างความสัมพันธ์เพื่อขยายฐานไปยังผู้จำหน่ายรถยนต์มือสองรายใหม่อย่างต่อเนื่อง

  2. มุ่งเน้นบริการที่รวดเร็วและรัดกุม

บริษัทให้ความสำคัญกับการตรวจสอบเอกสารและการอนุมัติสินเชื่อที่รวดเร็ว ภายใต้ความ
รัดกุมและการป้องกันความเสี่ยงที่ดี โดยตรวจสอบข้อมูลลูกค้าจากฐานข้อมูลภายในบริษัท
บริษัทข้อมูลเครดิตแห่งชาติ จำกัด
และแหล่งข้อมูลอื่นที่เชื่อถือได้เนื่องจากเห็นว่าขั้นตอนดังกล่าวมีส่วนสำคัญต่อการตัดสินใจของผู้จำหน่ายรถยนต์
และลูกค้าที่ใช้บริการด้านสินเชื่อกับบริษัท
ทั้งนี้บริษัทจะใช้เวลาในการพิจารณาสินเชื่อได้อย่างเร็วที่สุดภายใน 3 วันทำการ
นอกจากนี้บริษัทยังให้ความสำคัญกับการชำระราคาให้กับผู้จำหน่ายรถยนต์มือสอง
ภายหลังจากที่บริษัทได้มีการตกลงทำสัญญากับลูกค้าแล้วได้อย่างรวดเร็ว และตรงเวลา

3. อำนวยความสะดวกให้แก่ผู้จำหน่ายรถยนต์และลูกค้า

บริษัทได้จัดให้มีการอำนวยความสะดวกต่างๆให้แก่ผู้จำหน่ายรถยนต์ และลูกค้า อาทิ
การจัดสินเชื่อนอกสถานที่การนัดหมายที่ตรงเวลา
โดยบริษัทมีเจ้าหน้าที่สินเชื่อคอยให้บริการประจำยังสถานที่จำหน่ายรถยนต์
หรือเต็นท์รถยนต์มือสองทุกวัน เพื่ออำนวยความสะดวกรวมทั้งให้คำปรึกษาที่ดี และน่าเชื่อถือแก่ลูกค้า
นอกจากนี้บริษัทยังเพิ่มความสะดวกให้กับลูกค้าในการผ่อนชำระค่างวดได้หลายช่องทาง เช่น
การชำระผ่านธนาคาร หรือตู้ ATM การชำระผ่านทางอินเตอร์เน็ต การส่งเจ้าหน้าที่ไปรับเช็คที่บ้าน
หรือสถานที่ทำงานของลูกค้า ตลอดจนถึงการบริการหลังการขายที่ดี เช่น การให้บริการต่อทะเบียน
ภาษีรถยนต์ และการต่ออายุกรมธรรม์ประกันภัยรถยนต์ เป็นต้น

  4. สร้างความพึงพอใจต่อลูกค้า

บริษัทมุ่งเน้นการเสริมสร้างความพึงพอใจของลูกค้าต่อบริษัทให้อยู่ในระดับที่ดีอย่างต่อเนื่อง
เนื่องจากเป็นส่วนสำคัญที่ช่วยสร้างรายได้ให้แก่บริษัทในระยะยาว
โดยทีมงานด้านการตลาดของบริษัทนอกจากจะให้บริการด้านสินเชื่อแล้วยังให้คำแนะนำพร้อมทั้งช่วยตรวจสภาพรถยนต์
และให้ข้อมูลเกี่ยวกับความน่าเชื่อถือของเต็นท์รถก่อนที่ลูกค้าจะตัดสินใจซื้อ
ทั้งนี้บริษัทตระหนักถึงการให้บริการที่ดี และมีคุณภาพจะช่วยสร้างฐานลูกค้าเพิ่มให้กับบริษัท
รวมทั้งการแนะนำโดยการบอกต่อของลูกค้าเดิมไปยังผู้ที่สนใจจะช่วยสร้างเครือข่ายที่ดีในการขยายฐานลูกค้าต่อไปในอนาคต
นอกจากนี้บริษัทได้ให้ความสำคัญต่อการดึงลูกค้าที่หมดสัญญาแล้วให้กลับมาใช้บริการของบริษัทอีก

  5. สร้างชื่อเสียงและความมั่นคงในการดำเนินธุรกิจ

บริษัทประกอบธุรกิจด้านการให้บริการสินเชื่อเพื่อการเช่าซื้อรถยนต์มือสองมาเป็นระยะเวลาประมาณ
30 ปี จึงทำให้เป็นที่รู้จักของลูกค้า และผู้จำหน่ายหรือเต็นท์รถยนต์มือสองเป็นอย่างดี
ชื่อเสียงความมั่นคง
และประสิทธิภาพในการดำเนินธุรกิจของบริษัทที่ผ่านมามีส่วนช่วยสร้างความเชื่อถือให้กับลูกค้าเป็นอย่างดี
ทั้งนี้บริษัทยึดหลักการดำเนินธุรกิจด้วยความซื่อสัตย์ สุจริต มี จริยธรรมกับทุกฝ่ายที่เกี่ยวข้อง
และคงไว้ ซึ่งชื่อเสียงอันดีของบริษัท โดยในปี 2545
บริษัทได้รับคัดเลือกให้เป็นผู้ประกอบธุรกิจที่รักษาสิทธิผู้บริโภค
ด้านการใช้สัญญาที่เป็นธรรมต่อผู้บริโภคจากคณะกรรมการคุ้มครองผู้บริโภค

  6. ให้ความสำคัญกับระบบข่าวสารข้อมูลที่เชื่อถือได้และทันต่อเหตุการณ์

ความรวดเร็วของข่าวสารข้อมูล
และระบบการตรวจสอบความน่าเชื่อถือของลูกค้าที่ดีเป็นสิ่งสำคัญของการให้บริการด้านสินเชื่อ
บริษัทจึงได้มีการพัฒนาระบบการทำงานที่สามารถเข้าถึงข่าวสาร ข้อมูลต่างๆได้อย่างมีประสิทธิภาพ
และการจัดเก็บข้อมูลในระบบคอมพิวเตอร์ที่ทันสมัยสามารถนำข้อมูลมาใช้ได้อย่างรวดเร็ว
นอกจากนี้บริษัทยังได้เป็นสมาชิกสมาคมธุรกิจเช่าซื้อไทย (Thai Hire-Purchase
Association) และสมาชิกของบริษัทข้อมูลเครดิตแห่งชาติ จำกัด เพื่อประโยชน์ด้านข้อมูลข่าวสาร
และการแลกเปลี่ยนความคิดเห็นระหว่างสมาชิก
รวมถึงโอกาสในการพัฒนามาตรฐานวิชาชีพอย่างต่อเนื่องในอนาคต

2.2.3 นโยบายราคา

บริษัทไม่มีนโยบายการแข่งขันด้านอัตราดอกเบี้ย แต่จะกำหนดอัตราดอกเบี้ยตามความเหมาะสม
และลูกค้ายอมรับได้ โดยที่บริษัทมีกำไร และสามารถแข่งขันในตลาดได้
บริษัทจะพิจารณาปัจจัยต่างๆอัตราดอกเบี้ยของผู้ประกอบการรายอื่นๆ
เพื่อนำมากำหนดเงินวางประกัน หรือเงินดาวน์ และค่างวดที่ลูกค้าต้อง ผ่อนชำระต่อไป
ซึ่งปัจจัยดังกล่าวได้แก่

1. ต้นทุนทางการเงินของบริษัท

2. ต้นทุนการดำเนินงานของบริษัท

3. ประเภท ยี่ห้อ และรุ่นของรถยนต์ ปีที่ผลิต สภาพ และอายุการใช้งานของรถยนต์

4. คุณสมบัติของลูกค้า และผู้ค้ำประกันโดยเฉพาะในกรณีที่ลูกค้ามีภูมิลำเนานอกเขตกรุงเทพฯ
และปริมณฑล หรือลูกค้านอกเขตอำเภอที่ตั้งสำนักงานสาขาต่างจังหวัด
ซึ่งอาจมีความเสี่ยงในการติดตามหนี้ บริษัทจะคิดอัตราดอกเบี้ยกับลูกค้าเหล่านี้เพิ่มจากอัตราปกติ

2.2.4 ช่องทางการจัดจำหน่าย

  ลูกค้าสามารถติดต่อขอสินเชื่อจากบริษัทได้ 2 ช่องทาง ได้แก่

1) ติดต่อผ่านผู้จำหน่ายรถยนต์มือสองที่เป็นคู่ค้ากับบริษัท ซึ่งปัจจุบันมีจำนวนรวมประมาณ 300ราย
โดยทั้งหมดเป็นผู้จำหน่ายรถยนต์ที่ตั้งอยู่ในกรุงเทพฯ และปริมณฑลและอีก 3 สาขา คือ จังหวัดชลบุรี
จันทบุรี ระยอง และกว่าร้อยละ 50 ของผู้จำหน่ายรถยนต์มือสองดังกล่าว
มีการติดต่อและแนะนำลูกค้าให้แก่บริษัทมาอย่างสม่ำเสมอ
โดยปกติบริษัทจะมีเจ้าหน้าที่สินเชื่อให้บริการประจำยังสถานที่จำหน่ายรถยนต์เพื่ออำนวยความสะดวกให้กับลูกค้า
หรือในกรณีที่ไม่มีเจ้าหน้าที่ประจำผู้จำหน่ายรถยนต์จะติดต่อมายังบริษัทเพื่อให้ส่งเจ้าหน้าที่ไปให้บริการลูกค้า

2) ติดต่อเข้ามายังบริษัทโดยตรงตามคำแนะนำโดยการบอกต่อกันของลูกค้าเดิมของบริษัทตาม Web
Site ของบริษัท รวมทั้งจากข้อมูลตามสื่อโฆษณาต่าง ๆ

ทั้งนี้ในระยะเวลาที่ผ่านมา บริษัทได้ให้บริการผ่านช่องทางแรกประมาณร้อยละ 90
โดยที่ไม่มีการพึ่งพิงผู้จำหน่ายรถยนต์มือสองรายใดรายหนึ่งเกินกว่าร้อยละ 30
ของยอดสินเชื่อทั้งหมด

สำหรับปัจจัยในการเลือกผู้จำหน่ายรถยนต์มือสองเพื่อเป็นคู่ค้าของบริษัทในธุรกิจเช่าซื้อ
และธุรกิจฟลอร์แพลนนั้นจะพิจารณาจากความน่าเชื่อถือฐานะและความมั่นคงของกิจการ
รวมทั้งคุณภาพของรถยนต์ที่ ผู้จำหน่ายรถยนต์มือสองนำมาจำหน่าย

2.2.5 ภาวการณ์แข่งขัน

ในธุรกิจเช่าซื้อรถยนต์มีผู้ประกอบการขยายหลายกลุ่ม เช่น กลุ่มธนาคาร
บริษัทเครือของผู้ผลิตรถยนต์ บริษัทเช่าซื้อ และลีสซิ่ง และผู้ประกอบการเต็นท์ค้ารถ

กลุ่มธนาคาร และบริษัทในเครือของผู้ผลิตรถยนต์มุ่งเน้นที่จะปล่อยสินเชื่อเช่าซื้อรถยนต์ เพื่อ
แสวงหารายได้จากส่วนต่างของอัตราดอกเบี้ยซึ่งบางสถาบันให้เช่าซื้อเฉพาะรถยนต์ใหม่
หลายสถาบันให้เช่าซื้อ ทั้งรถใหม่และรถใช้แล้ว เนื่องจากบริษัทเหล่านี้ได้เปรียบที่มีฐานลูกค้า
และฐานเงินทุนต้นทุนต่ำจึงสามารถแข่งขันทั้งในเรื่องการลดอัตราดอกเบี้ย ให้ยอดจัดเช่าซื้อสูง
ลดอัตราส่วนการจ่ายเงินดาวน์ และขยายระยะ เวลาผ่อน โดยในปี 2556 – 2558
อัตราดอกเบี้ยเพื่อสินเชื่อเช่าซื้อรถยนต์มือสองอยู่ระหว่าง ร้อยละ 3.75 - 9.0 ต่อปี
ขึ้นอยู่กับอายุรถยนต์และภูมิลำเนาของผู้เช่าซื้อ
และอัตราส่วนการจ่ายเงินดาวน์จะลดลงจากเดิมดาวน์ประมาณร้อยละ 25 – 30
ของราคาตลาดลดลงเหลือเพียงร้อยละ 12 – 15 ของราคาตลาด

บริษัทมิได้มีนโยบายแข่งขันด้านราคา หรือลดดอกเบี้ย บริษัทใช้นโยบายที่ยืดหยุ่น ให้บริการที่ดี
และรวดเร็วแก่ลูกค้า เนื่องจากบริษัทมีความคล่องตัว และประสบการณ์อันยาวนานในธุรกิจ
รักษาสัมพันธภาพที่ดีแก่ผู้จำหน่ายรถยนต์ ซึ่งได้แนะนำลูกค้ามาขอสินเชื่อ
อีกทั้งลูกค้าเดิมที่เคยใช้บริการก็ได้ขอสินเชื่อเพิ่ม และแนะนำลูกค้าใหม่เช่นกัน

สำหรับสินเชื่อเงินกู้ (Floor Plan) ลูกค้าเป็นผู้ประกอบการเต็นท์รถยนต์
ที่บริษัทพิจารณาคัดสรรจากราย ที่มีคุณภาพ และสัมพันธภาพที่สามารถควบคุม ดูแลได้อย่างใกล้ชิด
เพื่อบริษัทจะให้บริการได้สะดวกรวดเร็ว โดยมิได้มุ่งแสวงหาอัตราดอกเบี้ย แต่เน้นคุณภาพเป็นหลัก
การแข่งขันในด้านนี้จึงไม่ชัดเจน

2.2.6 แนวโน้มอุตสาหกรรม

สถิติยอดจำหน่ายรถยนต์ใหม่ในประเทศ (หน่วย : คัน)

  ------------------ --------- --------- --------- ----------- ----------- ---------- ---------
  ตลาดรถยนต์นั่ง        2552**    2553**    2554**    2555**      2556 **     2557 **    2558**

  1) รถยนต์นั่ง         230,037   346,644   361,610   675,153     629,213     369,398    299,034

  2) รถยนต์เชิงพาณิชย์   318,834   453,713   433,640   760,772     695,430     511,730    500,233

  รวม                548,871   800,357   795,250   1,435,925   1,324,643   881,128    799,267

  อัตราการเปลี่ยนแปลง             45.82%    (0.64%)   80.56%      (7.75%)     (33.48%)   (9.29%)
  ------------------ --------- --------- --------- ----------- ----------- ---------- ---------

ที่มา: * ธนาคารแห่งประเทศไทย

ธุรกิจเช่าซื้อรถยนต์มีความสัมพันธ์โดยตรงกับภาวการณ์เติบโตในอุตสาหกรรมรถยนต์ ในปี 2556
และ 2557 ยอดจำหน่ายรถยนต์ใหม่โดยรวมมีจำนวนรวมทั้งสิ้น 1,324,643 คัน และ881,128 คัน
ปี 2557 ลดลงจากปี 2556 ประมาณร้อยละ 33.48 และ ราคารถยนต์ลดลงอย่างมาก
และตลาดเช่าซื้อชะลอตัว

ปี 2558 ยอดจำหน่าย 799,267 คันลดลงร้อยละ 9.29
สภาพเศรษฐกิจโดยรวมของประเทศชะลอตัว ผู้บริโภคระมัดระวังการใช้จ่าย
ตลาดเช่าซื้อมีสภาพราคารถทรงตัวต่อเนื่องจากปี 2557

ในส่วนของตลาดรถยนต์มือสอง ปี 2558 จากอัตราดอกเบี้ยในตลาดการเงินที่ลดลงเล็กน้อยในช่วง
ต้นปี แต่อัตราดอกเบี้ยเช่าซื้อรถยนต์มือสองยังทรงตัวอยู่ในระดับประมาณร้อยละ 3.75 – 9.0 ต่อปี
สูงกว่าอัตราดอกเบี้ยสำหรับรถใหม่ ซึ่งเป็นเพียงร้อยละ 2.20 – 3.50
รวมทั้งเงื่อนไขเงินดาวน์ที่ต่ำลง ทำให้ลูกค้ากลุ่มซึ่งปกติมีรายได้น้อยถึงปานกลาง
มีความสามารถที่จะซื้อรถเป็นของตนเองได้
นอกจากนี้การที่ธนาคารแห่งประเทศไทยผ่อนผันให้ธนาคารปล่อยสินเชื่อเพื่อการเช่าซื้อรถยนต์มือสองจากเดิมที่ให้ได้เฉพาะรถยนต์ที่ซื้อจากผู้จำหน่ายรถยนต์
ได้แก่ ดีลเลอร์ หรือเต็นท์รถเท่านั้น
มาเป็นสามารถให้สินเชื่อในส่วนที่เป็นการซื้อขายระหว่างบุคคลธรรมดาได้ด้วย
เป็นปัจจัยสำคัญที่ทำให้สินเชื่อเช่าซื้อรถยนต์มือสองยังเป็นที่นิยม

2.3 การจัดหาผลิตภัณฑ์หรือบริการ

2.3.1 แหล่งที่มาของเงินทุน

  แหล่งที่มาของเงินทุนของบริษัท ณ 31 ธันวาคม 2556 2557 และ 2558 ประกอบด้วย

  --------------- ---------- ---------- ---------- ---------- ---------- ----------
  ( หน่วย : ล้านบาท                                                        
  )                                                                      

                  2558                  2557                  2556       

                  จำนวนเงิน   สัดส่วน      จำนวนเงิน   สัดส่วน      จำนวนเงิน   สัดส่วน

  เงินกู้ยืมระยะสั้น*   692.08     36.11%     734.22     39.07%     653.78     35.45%

  เงินกู้ยืมระยะยาว   489.27     25.52%     459.59     24.44%     511.65     27.75%

  รวมเงินกู้ยืม       1,181.35   61.63%     1,193.81   63.51%     1,165.43   63.20%

  ส่วนของผู้ถือหุ้น     735.61     38.37%     685.83     36.44%     678.63     36.80%

  รวม             1,916.96   100.00%    1,879.64   100.00%    1,844.06   100.00%
  --------------- ---------- ---------- ---------- ---------- ---------- ----------

* หมายเหตุ : เงินกู้ยืมระยะสั้นในปี 2556 2557 และปี 2558
มีส่วนของเงินกู้ยืมระยะยาวที่ครบกำหนด ชำระภาย ใน 1 ปี จำนวน 501.11 ล้านบาท 385.81
ล้านบาท และ 377.19 ตามลำดับ รวมถึงเงินเบิกเกินบัญชี และเงินกู้ระยะสั้นอื่น ๆ

แหล่งเงินทุนของบริษัทในปี 2558 มีสัดส่วนมาจากเงินทุนส่วนของผู้ถือหุ้นร้อยละ 38.37
และส่วนของเงินกู้ยืมร้อยละ 61.63 โดยส่วนของเงินกู้ยืมเป็นเงินกู้จากธนาคารพาณิชย์
ซึ่งได้มีการค้ำประกันโดยการ จดจำนองที่ดิน และสิ่งปลูกสร้าง เงินฝากประจำ
การโอนสิทธิลูกหนี้ตามสัญญาเช่าซื้อบางส่วน และการค้ำประกันโดยส่วนตัวของกรรมการบริษัท
และรวมถึงเงินกู้ยืมกับบุคคลภายนอก และบุคคลที่เกี่ยวโยงกัน โดยการออกตั๋วแลกเงิน

การออกตั๋วแลกเงินของบริษัทในปี 2558 ช่วง 7 ม.ค. 2558 ถึงวันที่ 24 พ.ย. 2558
เป็นตั๋วเงินระยะสั้นในลักษณะจำกัด มีรายละเอียดดังนี้

  ------- ------ ----------- ----------- ------------ ---------- ------------
  ลำดับที่   ฉบับ    จำนวนเงิน    ออกวันที่      ครบกำหนด     ระยะเวลา   อัตราดอกเบี้ย

  1       1      10 ล้านบาท   7 ม.ค. 2558 6 ก.ค. 2558  180 วัน     4.0%

  2       1      10 ล้านบาท   9 เม.ย.     8 ต.ค. 2558  182 วัน     4.0%
                             2558                                

  3       4      20 ล้านบาท   6 พ.ค. 2558 5 พ.ย. 2558  183 วัน     4.0%

  4       1      30 ล้านบาท   18 พ.ค.     17 พ.ย. 2558 183 วัน     4.0%
                             2558                                

  5       2      35 ล้านบาท   25 พ.ค.     24 พ.ย. 2558 183 วัน     4.0%
                             2558                                

  6       1      15 ล้านบาท   8 มิ.ย. 2558 4 มี.ค. 2559  270 วัน     4.0%

  7       1      15 ล้านบาท   6 ก.ค. 2558 5 ม.ค. 2559  183 วัน     3.5%

  8       1      40 ล้านบาท   8 ต.ค. 2558 5 เม.ย. 2559 180 วัน     3.5%

  9       4      20 ล้านบาท   5 พ.ย. 2558 4 พ.ค. 2559  181 วัน     3.5%

  10      1      30 ล้านบาท   17 พ.ย.     16 พ.ค. 2559 181 วัน     3.5%
                             2558                                

  11      2      40 ล้านบาท   24 พ.ย.     23 พ.ค. 2559 181 วัน     3.5%
                             2558                                
  ------- ------ ----------- ----------- ------------ ---------- ------------

หมายเหตุ : ผ่านการพิจารณาอนุมัติจากที่ประชุมคณะกรรมการ ครั้งที่ 3/2547 และ ครั้งที่
3/2558

2.3.2 การให้สินเชื่อ

บริษัทมีนโยบายให้สินเชื่อเช่าซื้อและสินเชื่อเงินกู้/มีหลักประกัน(Floor Plan)
โดยเน้นคุณภาพของลูกค้าเป็นสำคัญ
โดยพิจารณาจากความสามารถในการชำระหนี้ของลูกค้าประกอบกับความน่าเชื่อถือของผู้ค้ำประกัน
สิ่งที่พิจารณาได้แก่ ที่มาและความมั่นคงของรายได้อาชีพ สถานที่อยู่อาศัยหรือสถานที่ทำงานของลูกค้า
การศึกษาประวัติของลูกค้าและผู้ค้ำประกันอย่างละเอียด
รวมทั้งมีเจ้าหน้าที่คอยกำกับดูแลแต่ละขั้นด้วยความระมัดระวัง (รายละเอียดแสดงไว้ในข้อ 2.1
ลักษณะผลิตภัณฑ์ หรือบริการ)

2.3.3 การจัดหาเงินทุนหรือการกู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

บริษัทมีการกู้ยืมเงินเพื่อเพิ่มสภาพคล่อง
โดยการออกตั๋วแลกเงินระยะสั้นในลักษณะจำกัดผ่านบุคคลที่เกี่ยวข้องกันกับผู้บริหาร
หรือผู้ถือหุ้นรายใหญ่ ณ 31 ธันวาคม 2558 มีจำนวน 155 ล้านบาท
ซึ่งบริษัทได้รายงานต่อสำนักงานคณะกรรมการกำกับหลักทรัพย์ และตลาดหลักทรัพย์ (สำนักงาน
กลต.) แล้ว (รายละเอียดปรากฏตามข้อ 2.3.1 แหล่งที่มาของเงินทุน และข้อ 12.
รายการระหว่างกัน (2) เงินกู้ยืม)

2.3.4 เงินลงทุน

ไม่มี

3. ปัจจัยความเสี่ยง

  ปัจจัยความเสี่ยงที่อาจเกิดขึ้น และมีผลกระทบต่อการดำเนินงานของบริษัท มีดังนี้

ความเสี่ยงด้านการเงิน

3.1 ความเสี่ยงจากความผันผวนของอัตราดอกเบี้ย

ธุรกิจเช่าซื้อมีรายรับจากการกำหนดดอกเบี้ยในอัตราคงที่ตลอดอายุของสัญญาเช่าซื้อ
ในขณะที่ต้นทุนในการดำเนินงานของบริษัทเกิดจากอัตราดอกเบี้ยเงินกู้ยืม
ซึ่งเป็นประเภทอัตราดอกเบี้ยคงที่ และอัตราดอกเบี้ยลอยตัว
การเปลี่ยนแปลงของอัตราดอกเบี้ยเงินกู้ยืมมีผลกระทบโดยตรงต่อต้นทุน และกำไร ของบริษัท
โดยจากภาระหนี้คงค้างปัจจุบันของบริษัทที่เป็นประเภทอัตราดอกเบี้ยลอยตัว มีจำนวน 514.94
ล้านบาท หากอัตราดอกเบี้ยเงินกู้ยืมลอยตัวเพิ่มขึ้นร้อยละ 0.5 ค่าใช้จ่ายดอกเบี้ยจะเพิ่มขึ้นประมาณ
2.57 ล้านบาท
บริษัทมีนโยบายที่จะลดความเสี่ยงที่จะเกิดขึ้นจากความผันผวนของอัตราดอกเบี้ยด้วยการจัดหาแหล่งเงินที่มีต้นทุนคงที่
และดอกเบี้ยอัตราต่ำ ให้บริษัทมีส่วนต่างของอัตราดอกเบี้ยอยู่ในระดับที่มีกำไร
โดยให้มีอายุเงินกู้ใกล้เคียงกับอายุเฉลี่ยของพอร์ตที่ให้สินเชื่อ

บริษัทมีสัดส่วนเงินกู้ยืมประเภทที่มี อัตราดอกเบี้ยคงที่ และอัตราดอกเบี้ยลอยตัว ณ วันที่ 31
ธันวาคม 2556 2557 และ 2558 ดังนี้

  --------------------- ---------- -------- ---------- -------- ---------- --------
  ประเภทอัตราดอกเบี้ย      31 ธันวาคม           31 ธันวาคม           31 ธันวาคม  
                        2558                2557                2556       

                        ล้านบาท     ร้อยละ    ล้านบาท     ร้อยละ    ล้านบาท     ร้อยละ

  - คงที่ *               666.41     58.95    652.17     54.63    312.31     26.80

  -ลอยตัว *              514.94     41.05    541.64     45.37    853.12     73.20

  รวม                   1.181.35   100      1,193.81   100.00   1,165.43   100.00
  --------------------- ---------- -------- ---------- -------- ---------- --------

หมายเหตุ : * เงินกู้ประเภทอัตราดอกเบี้ยคงที่ ได้แก่ เจ้าหนี้เงินกู้ยืมระยะยาวบางส่วน
และตั๋วแลกเงิน

* เงินกู้ประเภทอัตราดอกเบี้ยลอยตัว ได้แก่เงินเบิกเกินบัญชีธนาคาร เงินกู้ยืมระยะสั้นอื่น ๆ
และเงินกู้ ยืมระยะยาวบางส่วน และตั๋วสัญญาใช้เงิน

3.2 ความเสี่ยงด้านสภาพคล่องทางการเงิน

  บริษัทมีแหล่งเงินทุนจากส่วนของทุนและการกู้ยืมจากสถาบันการเงิน โดยมีสัดส่วน ณ 31 ธันวาคม
  2557 และ 2558 ดังนี้

+-----------------------+-----------+----------+----------+-----------+
|                       | 2558      |          | 2557     |           |
+-----------------------+-----------+----------+----------+-----------+
|                       | ล้านบาท    | ร้อยละ    | ล้านบาท   | ร้อยละ     |
+-----------------------+-----------+----------+----------+-----------+
| ส่วนของผู้ถือหุ้น           | 735.61    | 38.37    | 685.83   | 36.49     |
+-----------------------+-----------+----------+----------+-----------+
| เงินกู้ยืม                | 692.08    | 36.11    | 734.22   | 39.07     |
|                       |           |          |          |           |
| - เงินกู้ยืมระยะสั้น *      | 489.27    | 25.52    | 459.59   | 24.44     |
|                       |           |          |          |           |
| - เงินกู้ยืมระยะยาว       |           |          |          |           |
+-----------------------+-----------+----------+----------+-----------+
| รวมเงินกู้ยืม             | 1,181.35  | 61.63    | 1,193.81 | 63.51     |
+-----------------------+-----------+----------+----------+-----------+
|  รวม                  | 1,916.96  | 100.00   | 1,879.64 | 100.00    |
+-----------------------+-----------+----------+----------+-----------+

หมายเหตุ : * เงินกู้ยืมระยะสั้น ได้แก่ เงินเบิกเกินบัญชีธนาคาร เงินกู้ยืมระยะสั้นอื่น ๆ
เงินกู้ยืมระยะยาว ที่ครบกำหนด ภายใน 1 ปี และตั๋วสัญญาใช้เงิน

หากบริษัทถูกสถาบันการเงินเรียกเงินกู้ยืมระยะสั้นคืน
บริษัทอาจมีความเสี่ยงบริษัทมีนโยบายป้องกันความเสี่ยงด้านนี้ด้วยการใช้วงเงินกู้ยืมระยะยาว
ที่มีอายุการชำระคืนสอดคล้องกับกระแสเงินสดที่ได้รับชำระค่างวดจากลูกหนี้
ตลอดจนการควบคุมการจัดเก็บค่างวดจากลูกหนี้อย่างมีประสิทธิภาพ
เพื่อลดความเสี่ยงจากความไม่สัมพันธ์กันของแหล่งที่มาและใช้ไปของเงินทุน โดย ณ วันที่ 31
ธันวาคม 2558 มีหนี้ที่ครบกำหนดจ่ายคืนภายใน 1 ปี (รวมเงินเบิกเกินบัญชี และเงินกู้ยืมระยะสั้น)
จำนวน 692.08 ล้านบาท มีหนี้ระยะยาวที่ถึงกำหนดชำระคืน เกินกว่า 1 ปี แต่ไม่เกิน 2 ปี
จำนวน 259.99 ล้านบาท เมื่อพิจารณาเปรียบเทียบกับค่างวดที่ครบกำหนดของพอร์ตลูกหนี้ภายใน 1
ปี จำนวน 695.79 ล้านบาท และมีกำหนดรับชำระคืนเกินกว่า 1 ปี แต่ไม่เกิน 2 ปี จำนวน
624.28 ล้านบาท
แล้วบริษัทยังมีแหล่งเงินทุนที่เพียงพอต่อการจ่ายชำระคืนเงินกู้แต่ละครั้งในระยะเวลาดังกล่าว
(รายละเอียดความสัมพันธ์ของแหล่งที่มา และใช้ไปของเงินทุนปรากฏในส่วนที่ 3 ข้อ 14
การวิเคราะห์และคำอธิบายของฝ่ายจัดการ)

3.3 ความเสี่ยงจากโอกาสในการก่อหนี้เพิ่มในอนาคต

ณ วันที่ 31 ธันวาคม 2558 บริษัทมีหนี้สินรวม 1,217.44 ล้านบาท มีส่วนของผู้ถือหุ้น 735.61
ล้านบาท และมีอัตราส่วนหนี้สินต่อส่วนของผู้ถือหุ้นเท่ากับ 1.66 เท่า ลดลงจากปีก่อนซึ่งมี 1.79
เท่า เนื่องจากปี 2558 บริษัทไม่มีการจ่ายเงินปันผล ส่วนของผู้ถือหุ้นจึงเพิ่มขึ้น
และมีการคืนเงินกู้บางส่วนแก่ธนาคารแต่อย่างไรก็ตามบริษัทมีการขยายพอร์ตสินเชื่อเช่าซื้อเพิ่มขึ้นอย่างต่อเนื่องโดยมุ่งมั่นการเติบโตของธุรกิจของบริษัท
คือการขยายธุรกิจทั้งในกรุงเทพ และสาขาในต่างจังหวัด อาจจำเป็นต้องกู้เงินเพิ่มขึ้นในอนาคต
ซึ่งจะทำให้บริษัทมีภาระหนี้สูงขึ้น บริษัทจึงยังมีความเสี่ยงในเรื่องการดำรงอัตราส่วน ไม่เกิน 3
เท่า หรือต้องปฏิบัติตามเงื่อนไขเงินกู้ยืมของเจ้าหนี้ ทั้งนี้ บริษัทจะหาแหล่งเงินกู้ที่ต้นทุนต่ำ
และปรับปรุงเงื่อนไขการกู้เงินโดยคำนึงถึงโครงสร้างทางการเงินของบริษัท
เพื่อประโยชน์ของบริษัท และผู้ถือหุ้นเป็นสำคัญ

ความเสี่ยงด้านประกอบธุรกิจ

3.4 ความเสี่ยงด้านการตลาดและการแข่งขัน

การแข่งขันในธุรกิจเช่าซื้อมุ่งเน้นที่การลดอัตราดอกเบี้ย
ส่งผลให้อัตราดอกเบี้ยในตลาดเช่าซื้อปรับตัวลดลงมาโดยตลอด
หรือปรับตัวขึ้นได้ช้ากว่าการขึ้นของอัตราเงินกู้ยืมของสถาบันการเงิน โดยเฉพาะอย่างยิ่ง
ในกลุ่มเช่าซื้อรถยนต์ใหม่ที่เน้นการให้สินเชื่อสำหรับรถยนต์ใหม่ในค่ายของตนเป็นหลัก
รวมทั้งผู้ประกอบการ ที่เป็นธนาคาร หรือบริษัทในเครือของสถาบันการเงินหลายแห่ง
ที่เปลี่ยนกลยุทธ์จากเดิมที่เคยเน้นการให้สินเชื่อ แก่รถยนต์ใหม่
มาเป็นการขยายธุรกิจไปยังสินเชื่อเพื่อรถยนต์มือสองเพื่อแสวงหาอัตราดอกเบี้ยสูงกว่ารถยนต์ใหม่มากขึ้น
บริษัทจึงมีความเสี่ยงสูงจากการแข่งขันในธุรกิจเช่าซื้อรถยนต์มือสองเพิ่มขึ้นตามไปด้วย
ทำให้ผลตอบแทนของบริษัทลดน้อยลง โดยอัตราดอกเบี้ยในตลาดรถยนต์มือสองโดยเฉลี่ยเป็นร้อยละ
3.75 ในปี 2556 2557 และ 2558 ตามลำดับ

จากภาวการณ์แข่งขันดังกล่าวบริษัทมิได้ใช้นโยบายแข่งขันลดดอกเบี้ย
บริษัทได้มีการปรับตัวโดยอาศัยความคล่องตัวและนโยบายที่ยืดหยุ่น
และความชำนาญด้วยประสบการณ์อันยาวนานในธุรกิจ การให้บริการที่ดีรวดเร็วแก่ลูกค้า
การรักษาความสัมพันธภาพและการให้ผลตอบแทนที่ดีแก่ผู้จำหน่ายรถยนต์
การขยายความสัมพันธ์กับผู้จำหน่ายรถยนต์มือสอง และเพิ่มนโยบายของการให้บริการสินเชื่อด้านอื่น
ๆ

3.5 ความเสี่ยงจากการปล่อยสินเชื่อรถยนต์มือสอง

การให้สินเชื่อแก่รถยนต์มือสองถึงแม้จะมีผลตอบแทนที่ดีกว่าการให้สินเชื่อแก่รถยนต์ใหม่ แต่ก็มี
ความเสี่ยงมากขึ้นโดยเฉพาะ ความเสี่ยงจากการประเมินราคา
และคุณภาพของรถยนต์มือสองที่เป็นหลักประกัน ซึ่งบริษัทพยายามที่จะลดความเสี่ยงในด้านนี้
ด้วยการคัดเลือกทีมงานที่มีประสบการณ์และ ความเชี่ยวชาญในการประเมินราคา
และคุณภาพรถยนต์และการทำตลาดสินเชื่อรถยนต์มือสองโดยเฉพาะ
รวมทั้งคัดเลือกผู้จำหน่ายรถยนต์มือสองที่ได้มาตรฐานมีฐานะการเงินที่มั่นคง
และเสนอขายรถยนต์มือสอง ที่มีคุณภาพ และมีราคาที่เหมาะสม
อันจะเป็นการช่วยลดความเสี่ยงด้านคุณภาพรถยนต์และช่วยสร้างความมั่นใจให้กับลูกค้าของบริษัท
อีกทั้งบริษัทมีนโยบายปล่อยสินเชื่อในราคาที่ต่ำกว่ามูลค่าราคาซื้อในตลาด และเพิ่มเงินดาวน์
เพื่อช่วยลดความเสี่ยงด้วย ทั้งนี้ ที่ผ่านมาบริษัทมีความเสียหายอันเกิดจากการผิดพลาด
ในการประเมินราคา และคุณภาพรถยนต์ที่เป็นหลักประกันในการให้สินเชื่อเพียงเล็กน้อยเท่านั้น

3.6 ความเสี่ยงจากการดำเนินงานอันเกิดจากสินเชื่อที่ไม่ก่อให้เกิดรายได้

บริษัทอาจได้รับความเสี่ยงอันเกิดจากลูกหนี้ไม่ปฏิบัติตามสัญญา เพื่อลดความเสี่ยงดังกล่าว
บริษัทได้มีมาตรการด้านสินเชื่อที่เข้มงวดทุกขั้นตอน มีการป้องกันความเสี่ยงจากตัวลูกหนี้
โดยการให้มีบุคคล
ค้ำประกันและการกำหนดเงินดาวน์ของลูกหนี้ในปริมาณที่เหมาะสมกับความเสี่ยงของลูกหนี้
และการตรวจสอบเครดิตของลูกหนี้ทุกราย โดยการนำข้อมูลจากบริษัทข้อมูลเครดิตแห่งชาติ
มาประกอบการพิจารณาการให้สินเชื่อแก่ลูกค้า มีการเร่งรัดจัดเก็บหนี้ที่เข้มงวด
รวมทั้งมีการตั้งสำรองในกรณีที่เกิดหนี้สงสัยจะสูญอย่างเพียงพอตามเกณฑ์ของบริษัท
ตลอดจนยังมีระบบการตรวจสอบควบคุมภายใน
และการรายงานที่ดีมีประสิทธิภาพที่สามารถช่วยลดปัญหาสินเชื่อที่ไม่ก่อให้เกิดรายได้

ในปี 2557 และ 2558 บริษัทมีลูกหนี้ที่ระงับการรับรู้รายได้ โดยเป็นลูกหนี้ที่ค้างชำระตั้งแต่ 5
เดือน ขึ้นไป และเป็นหนี้ฟ้องที่อยู่ระหว่างดำเนินคดี จำนวน 85.12 ล้านบาท และ 92.05
ล้านบาท คิดเป็นร้อยละ 4.50 และ 4.77ของยอดลูกหนี้รวมตามลำดับ

ทั้งนี้การเพิ่มขึ้นของลูกหนี้ที่ระงับการรับรู้รายได้ดังกล่าว เกิดจากลูกหนี้ที่มียอดเช่าซื้อมูลค่าสูง
และบริษัทมีการดำเนินคดีเร็วขึ้น แต่อย่างไรก็ตามบริษัทตระหนักถึงความเสี่ยงในเรื่องดังกล่าว
และพยายามที่จะดูแลติดตามการชำระหนี้ค่างวดของลูกหนี้ให้รัดกุมยิ่งขึ้น
โดยได้มีการดำเนินการเร่งรัดทุกรูปแบบเพื่อให้หนี้ที่ค้างชำระกลับมาได้มากและรวดเร็วที่สุด
ตลอดจนจัดให้มีการติดตามลูกหนี้กลุ่มนี้ให้นำรถคืนให้บริษัทโดยการจ้างบุคคลภายนอกให้ติดตามด้วย

3.7 ความเสี่ยงจากการจำหน่ายรถยนต์ที่ยึดคืนมา

บริษัทอาจมีความเสี่ยงจากการขายรถยึดขาดทุน
รถยนต์ที่บริษัทยึดคืนมาจะถูกนำมาจำหน่ายด้วยวิธีการประมูลหรือประกาศขาย
หากเงินที่ได้จากการจำหน่ายรถยึดไม่พอชำระหนี้ที่มีอยู่กับบริษัท บริษัท
สามารถเรียกร้องส่วนที่ขาดจากลูกหนี้หรือผู้ค้ำประกันได้
แต่ในกรณีที่บริษัทไม่สามารถเรียกร้องหนี้ส่วน ที่ขาดได้บริษัทจะมีผลขาดทุนจากการจำหน่ายรถยึด
ซึ่งราคาจำหน่ายรถยึดจะขึ้นกับคุณภาพ อายุปีรถ
และความนิยมของรถยนต์รวมทั้งขึ้นกับสภาพตลาดและความต้องการรถยนต์ในขณะนั้นด้วย เช่น
การเปลี่ยนแปลงราคาน้ำมัน หรือโครงสร้างภาษีรถยนต์ใหม่ลดลง ในการพิจารณาอนุมัติสินเชื่อ
บริษัทจึงพยายามควบคุม มิให้ปล่อยสินเชื่อสูง
หรือดาวน์ต่ำเกินไปเพราะหากรถถูกยึดมาอาจขายได้ในราคาต่ำ ซึ่งไม่เพียงพอชำระหนี้
บริษัทจะมีผลขาดทุน
อย่างไรก็ตามบริษัทได้ทำการตั้งสำรองค่าเผื่อการด้อยค่าของทรัพย์สินไว้ซึ่งคาดว่าเพียงพอ

ในปี 2557 บริษัทมีรถยนต์ที่ยึดคืนมาและจำหน่ายไปจำนวน 151 คัน มูลค่ารวม 50.75 ล้านบาท
คิดเป็นร้อยละ 2.85 ของรถยนต์ทั้งหมดที่มีการทำสัญญาเช่าซื้อกับบริษัท และในปี 2558
มีรถยนต์ที่ยึดคืนมา และจำหน่ายไปจำนวน 163 คัน มูลค่ารวม 50.93 ล้านบาท คิดเป็นร้อยละ
2.57 ของรถยนต์ทั้งหมดที่มีการทำสัญญาเช่าซื้อกับบริษัท โดยในปี 2557 และปี 2558
บริษัทมีผลขาดทุนจากการขายรถยนต์ที่ยึดมาดังกล่าว จำนวน 21.41 ล้านบาท และ 18.38
ล้านบาท ตามลำดับ

(*มูลค่ารถยนต์ที่ยึดคืน = มูลค่ายอดหนี้คงเหลือ – ดอกผลที่ยังไม่รับรู้ + ค่าใช้จ่ายในการยึดรถ)

ความเสี่ยงด้านบริหารจัดการ

3.8 ความเสี่ยงจากอิทธิพลในการบริหารงานของผู้ถือหุ้นรายใหญ่

บริษัทมีผู้ถือหุ้นรายใหญ่ คือ กลุ่มตระกูลวีระพงษ์ และตันตราภรณ์
ซึ่งเป็นผู้ถือหุ้นรายใหญ่ทั้งสองกลุ่มที่เป็นเสียงส่วนใหญ่ที่สามารถควบคุมมติที่ประชุมผู้ถือหุ้นได้เกือบทั้งหมด
ยกเว้นเรื่องที่กฎหมาย หรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบ
และถ่วงดุลเรื่องที่ผู้ถือหุ้นใหญ่เสนอได้
อย่างไรก็ตามบริษัทมีนโยบายต่อผู้ถือหุ้นทุกรายอย่างเท่าเทียมกัน
และให้ความสำคัญต่อสิทธิในการเข้าร่วมประชุมของผู้ถือหุ้นส่วนน้อยในที่ประชุม
ประธานกรรมการได้เปิดโอกาส และสนับสนุนให้ผู้ถือหุ้นใช้สิทธิแสดงความคิดเห็น หรือสอบถาม
การดำเนินงานของบริษัทได้อย่างเต็มที่ และร่วมพิจารณาลงคะแนนในทุกเรื่องอย่างเท่าเทียมกัน
(รายละเอียดแสดงไว้ในเรื่องการกำกับดูแลกิจการข้อ 1. สิทธิของผู้ถือหุ้น และข้อ 2.
การปฏิบัติต่อผู้ถือหุ้นอย่างเท่าเทียมกัน)

3.9 ความเสี่ยงจากการพึ่งพิงบุคลากรที่มีความชำนาญเฉพาะ

เนื่องจากธุรกิจของบริษัท ต้องอาศัยบุคลากรด้านการตลาดสินเชื่อที่มีความรู้ ความชำนาญ
และประสบการณ์ในการตรวจสอบสภาพ และราคาตลาดของรถยนต์มือสองได้เป็นอย่างดี
รวมทั้งบุคลากรด้านการดูแลและเร่งรัดสินเชื่อ ที่มีความชำนาญในการติดตามลูกค้า
บริษัทมีบุคลากรที่รับผิดชอบด้านการตลาดสินเชื่อจำนวน 32 คน
และบุคลากรที่ทำงานด้านดูแลและเร่งรัดสินเชื่อ 20 คน
ซึ่งเหมาะสมและเพียงพอต่อการดูแลพอร์ตรถยนต์ในปัจจุบัน บริษัทมีมาตรการจูงใจให้บุคคลเหล่านั้น
ทำงานอยู่กับบริษัทในระยะยาว เพื่อลดความเสี่ยงจากการสูญเสียบุคลากรดังกล่าวไป ซึ่งได้แก่
การสร้างสายการเติบโต ในองค์กร (Career Path) ที่ชัดเจน บริษัทจะจัดให้มี
กระบวนการสรรหาผู้สืบทอดตำแหน่ง (Succession Plan)ที่สำคัญ และ
การให้ผลตอบแทนที่เหมาะสม
และการให้ความสัมพันธ์ที่ดีทำให้พนักงานมีส่วนร่วมเป็นเจ้าของบริษัทด้วย

4. ทรัพย์สินที่ใช้ในการประกอบธุรกิจ

4.1 ลูกหนี้การค้า

ทรัพย์สินที่ใช้ในการประกอบธุรกิจของบริษัท คือ ลูกหนี้การค้า ประกอบด้วยลูกหนี้เช่าซื้อ
ลูกหนี้สินเชื่อให้กู้ยืม/สินเชื่อ Floor Plan ณ 31 ธันวาคม 2558 ลูกหนี้สินเชื่อ Floor Plan
มีจำนวน 41.30ล้านบาท ส่วนลูกหนี้เช่าซื้อ ซึ่งเป็นธุรกิจหลักของบริษัท
มียอดลูกหนี้การค้าหลังหักดอกเบี้ยเช่าซื้อรอตัดบัญชี (ก่อนหักหนี้สงสัยจะสูญ) จำนวน 1,841.48
ล้านบาท โดยมีรายละเอียดลูกหนี้เช่าซื้อ ณ วันสิ้นปี 2556 2557 และ 2558 ดังนี้

+---------------+--------+-------+--------+--------+--------+-------+
|               | 2558   |       | 2557   |        | 2556   |       |
+---------------+--------+-------+--------+--------+--------+-------+
|               | ล้านบาท | ร้อยละ | ล้านบาท | ร้อยละ  | ล้านบาท | ร้อยละ |
+---------------+--------+-------+--------+--------+--------+-------+
| ลูกหนี้เช่าซื้อ     | 1,     | 58.90 | 1,     | 63.68  | 1,     | 73.34 |
|               | 084.58 |       | 148.48 |        | 214.45 |       |
| -             |        | 15.14 |        | 4.81   |        | 0.68  |
| ร             | 278.84 |       | 86.70  |        | 11.41  |       |
| ถยนต์นั่งส่วนบุคคล |        | 17.49 |        | 21.77  |        | 16.35 |
|               | 322.11 |       | 392.67 |        | 270.76 |       |
| - รถจักรยานยนต์ |        | 8.47  |        | 9.74   |        | 9.63  |
|               | 155.95 |       | 175.77 |        | 159.40 |       |
| - รถกระบะ     |        |       |        |        |        |       |
|               |        |       |        |        |        |       |
| - รถตู้และอื่น ๆ  |        |       |        |        |        |       |
| **            |        |       |        |        |        |       |
+---------------+--------+-------+--------+--------+--------+-------+
| รวม           | 1,     | 1     | 1,     | 100.00 | 1,     | 1     |
|               | 841.48 | 00.00 | 803.62 |        | 656.02 | 00.00 |
+---------------+--------+-------+--------+--------+--------+-------+
| จำน           | 2.09   | 0.11  | 8.23   | 0.46   | 2.46   | 0.15  |
| วนงวดที่ให้สินเชื่อ |        |       |        |        |        |       |
|               | 0.37   | 0.02  | 0.16   | 0.01   | 0      | 0     |
| - 12 เดือน     |        |       |        |        |        |       |
|               | 47.61  | 2.59  | 44.65  | 2.48   | 26.31  | 1.59  |
| - 18 เดือน     |        |       |        |        |        |       |
|               | 0.06   | 0.01  | 0.13   | 0.01   | 0.24   | 0.01  |
| - 24 เดือน     |        |       |        |        |        |       |
|               | 3.69   | 0.19  | -      | -      | -      | -     |
| - 30 เดือน     |        |       |        |        |        |       |
|               | 137.29 | 7.46  | 135.74 | 7.53   | 142.96 | 8.63  |
| - 33 เดือน     |        |       |        |        |        |       |
|               | 875.69 | 47.55 | 808.64 | 44.83  | 788.72 | 47.63 |
| - 36 เดือน     |        |       |        |        |        |       |
|               | 703.86 | 38.22 | 763.16 | 42.31  | 638.32 | 38.55 |
| - 48 เดือน     |        |       |        |        |        |       |
|               | 70.82  | 3.85  | 42.91  | 2.37   | 57.01  | 3.44  |
| - 60 เดือน     |        |       |        |        |        |       |
|               |        |       |        |        |        |       |
| - 72 เดือน     |        |       |        |        |        |       |
+---------------+--------+-------+--------+--------+--------+-------+
| รวม           | 1,     | 1     | 1,     | 100.00 | 1,     | 1     |
|               | 841.48 | 00.00 | 803.62 |        | 656.02 | 00.00 |
+---------------+--------+-------+--------+--------+--------+-------+

หมายเหตุ: บริษัทได้นำลูกหนี้บางส่วนไปค้ำประกันเงินกู้ยืมจากสถาบันการเงิน โดยมีมูลค่ารวม ณ
วันที่ 31 ธันวาคม 2558 เป็น

จำนวน 1,662.12 ล้านบาท

นโยบายการรับรู้รายได้

บริษัทบันทึกรายได้จากสัญญาเช่าซื้อ เป็นดอกผลที่ยังไม่ถือเป็นรายได้
และรับรู้เป็นรายได้จากสัญญาเช่าซื้อที่เกิดขึ้น ตั้งแต่วันที่ 1 มกราคม 2551
ตามวิธีอัตราดอกเบี้ยที่แท้จริง ตามระยะเวลาของสัญญาเช่าซื้อแต่ละสัญญา และจะหยุดรับรู้รายได้
เมื่อค้างชำระเกิน 4 งวด ส่วนรายได้อื่น บันทึกตามเกณฑ์คงค้าง

นโยบายการตั้งสำรองค่าเผื่อหนี้สงสัยจะสูญ

บริษัทตั้งค่าเผื่อหนี้สงสัยจะสูญในอัตราที่เพิ่มขึ้น ตามระยะเวลาค้างชำระของลูกหนี้ตามสัญญา
เช่าซื้อคงเหลือ ลูกหนี้ตามสัญญาขายฝากคงเหลือและลูกหนี้ระหว่างดำเนินคดีคงเหลือ
หักด้วยดอกผลเช่าซื้อรอตัดบัญชีและหลักประกัน ถ้ามี ซึ่งหลักประกันคำนวณมูลค่าประมาณร้อยละ
30-80 ของเงินให้สินเชื่อคงเหลือ
โดยพิจารณาเปรียบเทียบถึงโอกาสในการได้รับชำระคืนจากลูกหนี้ และจากการขายหลักประกัน
นอกจากนี้บริษัท จะพิจารณาถึงความสามารถการจ่ายชำระของลูกหนี้เป็นรายๆ
สำหรับลูกหนี้ที่ค้างชำระเกิน 6 งวด ลูกหนี้ระหว่างดำเนินคดี
สำหรับลูกหนี้ตามสัญญาขายฝากที่ค้างชำระเกิน 1 งวดและลูกหนี้ตามสัญญาประนอมหนี้ที่ค้างชำระเกิน
12 งวด

โดยมีหลักเกณฑ์อัตราการตั้งค่าเผื่อหนี้สงสัยจะสูญของลูกหนี้ตามสัญญาเช่าซื้อ ลูกหนี้ตามสัญญาขายฝาก
และลูกหนี้ระหว่างดำเนินคดีในแต่ละงวด ดังนี้

ร้อยละ

หัก ดอกผลเช่าซื้อรอตัดบัญชีและหลักประกัน

ลูกหนี้ปกติและค้างชำระ 1 งวด 1

ลูกหนี้ค้างชำระ 2 – 3 งวด 2

ลูกหนี้ค้างชำระ 4 – 6 งวด 20

ลูกหนี้ค้างชำระ 7 – 12 งวด 50 - 100

ลูกหนี้ค้างชำระเกิน 12 งวด 100

นโยบายดังกล่าวข้างต้น สำหรับลูกหนี้ที่ค้างชำระเงิน 3 งวดขึ้นไป
แตกต่างจากวิธีปฏิบัติทางบัญชีเกี่ยวกับการตั้งค่าเผื่อหนี้สงสัยจะสูญสำหรับธุรกิจ Consumer
finance ที่สำนักงานคณะกรรมการ กลต. กำหนดร่วมกับสมาคมนักบัญชี
และผู้สอบบัญชีรับอนุญาตแห่งประเทศไทย (ปัจจุบันเป็นสภาวิชาชีพบัญชี) ซึ่งกำหนดให้บริษัท
ตั้งค่าเผื่อหนี้สงสัยจะสูญเต็มจำนวนโดยไม่นำหลักประกันมาหัก
เนื่องจากบริษัทกำหนดแนวทางการตั้งค่าเผื่อหนี้สงสัยจะสูญตามสถิติของหนี้สูญที่เกิดขึ้นจริงในอดีต
จากช่วง 2 – 3 ปีที่ผ่านมา ซึ่งบริษัทมีหนี้สูญที่เกิดขึ้นจริงสำหรับลูกหนี้ตามสัญญาเช่าซื้อ
ลูกหนี้ตามสัญญาขายฝาก และลูกหนี้ดำเนินคดีเฉลี่ยปีละประมาณร้อยละ 70 – 90
ของหนี้สงสัยจะสูญที่ตั้งตามแนวทางนโยบายบัญชีดังกล่าว

สำหรับลูกหนี้ตามสัญญาประนอมหนี้ หลังหักดอกผลเช่าซื้อรอตัด แต่ไม่หักหลักประกัน อัตราการ
ตั้งค่าเผื่อหนี้สงสัยจะสูญ ร้อยละ 75 – 100 เนื่องจากลูกหนี้ตามสัญญาประนอมหนี้ บริษัท
ได้ยึดหลักประกัน คืนแล้ว และจากสถิติการเก็บหนี้ที่ผ่านมาในอดีต 2 – 3 ปี
บริษัทจะมีหนี้สูญจริงเฉลี่ยปีละประมาณ ร้อยละ 85 – 90 ของหนี้สูญที่ตั้งตามแนวนโยบายดังกล่าว

นโยบายการตัดหนี้สูญ

บริษัท มีนโยบายตัดหนี้สูญ โดยพิจารณาจากลูกหนี้ที่ดำเนินคดีแล้ว และไม่ปฏิบัติตามคำพิพากษา
รวมทั้งได้ดำเนินการตามขั้นตอนบังคับคดียึดทรัพย์แล้ว
แต่ไม่สามารถพบทรัพย์สินหรือไม่สามารถอายัดเงินเดือนจากผู้เช่าซื้อและผู้ค้ำประกันได้
บริษัทจะพิจารณาตัดลูกหนี้ดังกล่าวเป็นหนี้สูญต่อไป
ซึ่งกระบวนการตั้งแต่เริ่มฟ้องร้องจนกระทั้งคดีถึงที่สุดมีระยะเวลาโดยประมาณ 1 ปี

4.2 ทรัพย์สิน (รถยึด) รอการขาย

ตารางแสดงจำนวนรถยึดเปรียบเทียบกับจำนวนลูกหนี้ทั้งหมด

+---------+------------+-------------+------------------+------------+
| ปี       | จำนวนรถยึด  | มูลค่าทรัพย์สิน  | จำนวนลูกหนี้ทั้งหมด   | ร้อยละ      |
|         | (คัน)       | *           |                  |            |
|         |            |             | (จำนวนสัญญา / คัน) |            |
|         |            | (ล้านบาท)    |                  |            |
+---------+------------+-------------+------------------+------------+
| 2558    | 163.       | 50.93       | 6,348            | 2.57       |
+---------+------------+-------------+------------------+------------+
| 2557    | 151        | 50.75       | 5,301            | 2.85       |
+---------+------------+-------------+------------------+------------+
| 2556    | 109        | 41.44       | 4,513            | 2.42       |
+---------+------------+-------------+------------------+------------+
| 2555    | 89         | 27.26       | 4,465            | 1.99       |
+---------+------------+-------------+------------------+------------+
| 2554    | 46         | 15.49       | 4,011            | 1.15       |
+---------+------------+-------------+------------------+------------+

หมายเหตุ: * มูลค่าทรัพย์สิน = มูลค่ายอดหนี้คงเหลือ – ดอกผลที่ยังไม่รับรู้ +
ค่าใช้จ่ายในการยึดรถ

ตารางแสดงรายละเอียดทรัพย์สินที่ยึดคืนและจำหน่ายไป

+---------------+------------+------------+------------+------------+
|               | ปี 2556     |            |            |            |
+---------------+------------+------------+------------+------------+
|               | ทร         | มูลค่าทรัพย์สิน | มูลค่าทรัพย์ส  | กำไร       |
|               | ัพย์สินที่ยึดคืนแ |            | ินที่จำหน่ายไป | (ขาดทุน)    |
|               | ละจำหน่ายไป | (ล้านบาท)   |            | จากการจำ   |
|               |            |            | (ล้านบาท)   | หน่ายทรัพย์สิน |
|               | (จำนวน/คัน) |            |            |            |
|               |            |            |            | (ล้านบาท)   |
+---------------+------------+------------+------------+------------+
| -             | 63         | 31.69      | 24.53      | (7.16)     |
| ร             |            |            |            |            |
| ถยนต์นั่งส่วนบุคคล |            |            |            |            |
+---------------+------------+------------+------------+------------+
| - รถกระบะ     | 41         | 8.08       | 5.21       | (2.87)     |
+---------------+------------+------------+------------+------------+
| - รถตู้         | 5          | 1.67       | 1.06       | (0.61)     |
+---------------+------------+------------+------------+------------+
| - อื่น ๆ        | -          | -          | -          | -          |
+---------------+------------+------------+------------+------------+
| รวม           | 109        | 41.44      | 30.80      | (10.64)    |
+---------------+------------+------------+------------+------------+

หมายเหตุ: * มูลค่าทรัพย์สิน = มูลค่ายอดหนี้คงเหลือ – ดอกผลที่ยังไม่รับรู้ + ค่าปรับล่าช้า +
ค่าใช้จ่ายในการยึดรถ

+---------------+------------+------------+------------+------------+
|               | ปี 2557     |            |            |            |
+---------------+------------+------------+------------+------------+
|               | ทร         | มูลค่าทรัพย์สิน | มูลค่าทรัพย์ส  | กำไร       |
|               | ัพย์สินที่ยึดคืนแ |            | ินที่จำหน่ายไป | (ขาดทุน)    |
|               | ละจำหน่ายไป | (ล้านบาท)   |            | จากการจำ   |
|               |            |            | (ล้านบาท)   | หน่ายทรัพย์สิน |
|               | (จำนวน/คัน) |            |            |            |
|               |            |            |            | (ล้านบาท)   |
+---------------+------------+------------+------------+------------+
| -             | 122        | 45.25      | 26.22      | -19.03     |
| ร             |            |            |            |            |
| ถยนต์นั่งส่วนบุคคล |            |            |            |            |
+---------------+------------+------------+------------+------------+
| - รถกระบะ     | 27         | 5.17       | 2.98       | -2.98      |
+---------------+------------+------------+------------+------------+
| - รถตู้         | 2          | 0.33       | 0.14       | -0.19      |
+---------------+------------+------------+------------+------------+
| - อื่น ๆ        | -          | -          | -          | -          |
+---------------+------------+------------+------------+------------+
| รวม           | 151        | 50.75      | 29.34      | -21.41     |
+---------------+------------+------------+------------+------------+

หมายเหตุ: * มูลค่าทรัพย์สิน = มูลค่ายอดหนี้คงเหลือ – ดอกผลที่ยังไม่รับรู้ + ค่าปรับล่าช้า +
ค่าใช้จ่ายในการยึดรถ

+---------------+------------+------------+------------+------------+
|               | ปี 2558     |            |            |            |
+---------------+------------+------------+------------+------------+
|               | ทร         | มูลค่าทรัพย์สิน | มูลค่าทรัพย์ส  | กำไร       |
|               | ัพย์สินที่ยึดคืนแ |            | ินที่จำหน่ายไป | (ขาดทุน)    |
|               | ละจำหน่ายไป | (ล้านบาท)   |            | จากการจำ   |
|               |            |            | (ล้านบาท)   | หน่ายทรัพย์สิน |
|               | (จำนวน/คัน) |            |            |            |
|               |            |            |            | (ล้านบาท)   |
+---------------+------------+------------+------------+------------+
| -             | 118        | 36.94      | 23.99      | 12.95      |
| ร             |            |            |            |            |
| ถยนต์นั่งส่วนบุคคล |            |            |            |            |
+---------------+------------+------------+------------+------------+
| - รถกระบะ     | 35         | 11.66      | 6.82       | 4.84       |
+---------------+------------+------------+------------+------------+
| - รถตู้         | -          | -          | -          | -          |
+---------------+------------+------------+------------+------------+
| - มอเตอร์ไซด์   | 10         | 2.33       | 1.74       | 0.59       |
| และอื่น ๆ       |            |            |            |            |
+---------------+------------+------------+------------+------------+
| รวม           | 163        | 50.93      | 32.55      | 18.38      |
+---------------+------------+------------+------------+------------+

หมายเหตุ: * มูลค่าทรัพย์สิน = มูลค่ายอดหนี้คงเหลือ – ดอกผลที่ยังไม่รับรู้ + ค่าปรับล่าช้า +
ค่าใช้จ่ายในการยึดรถ

4.3 ที่ดิน อาคาร และอุปกรณ์

สำหรับสินทรัพย์ที่เป็นที่ดิน อาคาร และอุปกรณ์ของบริษัท ณ วันที่ 31 ธันวาคม 2558 ประกอบด้วย

+---------------------------------+-----------------+------------------+
| รายการ                          | ลักษณะกรรมสิทธิ์    | มูลค่าตามบัญชีสุทธิ    |
|                                 |                 | (บาท)            |
+---------------------------------+-----------------+------------------+
| 1. ที่ดิน ที่ตั้งสำนักงานใหญ่            | เจ้าของ          | 7,324,162.50     |
| บริเวณซอยโรงพยาบาล               |                 |                  |
|                                 |                 |                  |
| พระรามเก้า โฉนดเลขที่ 824 พื้นที่      |                 |                  |
| 55.80 ตารางวา*                  |                 |                  |
+---------------------------------+-----------------+------------------+
| 2. อาคารสำนักงานใหญ่ เลขที่ 976/1   | เจ้าของ          | 3,051,297.43     |
| ซอยโรงพยาบาล                    |                 |                  |
|                                 |                 |                  |
| พระรามเก้า ถนนริมคลองสามเสน       |                 |                  |
| แขวงบางกะปิ                      |                 |                  |
|                                 |                 |                  |
| เขตห้วยขวาง กทม. พื้นที่ 960         |                 |                  |
| ตารางเมตร*                      |                 |                  |
+---------------------------------+-----------------+------------------+
| 3. เครื่องตกแต่งสำนักงาน            | เจ้าของ          | 250,378.09       |
+---------------------------------+-----------------+------------------+
| 4. เครื่องใช้สำนักงาน               | เจ้าของ          | 2,123,555.50     |
+---------------------------------+-----------------+------------------+
| 5. ยานพาหนะ                     | เจ้าของ          | 23,424,367.14    |
+---------------------------------+-----------------+------------------+
| 6. อาคารเช่า ( สาขา )            | ผู้เช่า            | 245,418.40       |
+---------------------------------+-----------------+------------------+
|                                 | รวม             | 36,419,179.06    |
+---------------------------------+-----------------+------------------+

หมายเหตุ
*ที่ดินและอาคารได้นำไปจดทะเบียนจำนองเป็นหลักเกณฑ์ค้ำประกันเงินเบิกเกินบัญชีและเงินกู้ระยะยาว
ธนาคารแห่ง

หนึ่ง

นอกจากนี้บริษัทได้ทำสัญญาเช่าสินทรัพย์ดังนี้

(1) สัญญาเช่าพื้นที่ในอาคารเพื่อใช้เป็นสำนักงานเพิ่มเติม เลขที่ 976 ซอยโรงพยาบาลพระราม 9
ถนน ริมคลองสามเสน แขวงบางกะปิ เขตห้วยขวาง กทม.(ชั้นที่2)พื้นที่ 96 ตารางเมตร เมื่อวันที่
30 กรกฎาคม 2557 โดยมีรายละเอียดสัญญาเช่าอาคารดังนี้

คู่สัญญา : นางเบญจวรรณ สิงห์สมบุญ (ผู้ให้เช่า)

: บริษัท ตะวันออกพาณิชย์ลีสซิ่ง จำกัด (มหาชน) (ผู้เช่า)

ความสัมพันธ์ระหว่างคู่สัญญา : คู่สัญญาไม่ได้เป็นบุคคลที่เกี่ยวโยงกัน

ระยะเวลาของสัญญา : 4 ปี นับตั้งแต่วันที่ 1 กันยายน 2557 ถึง 31 สิงหาคม 2561

อัตราค่าเช่า : รวมทั้งสิ้น 1,024,043.52 บาท โดยแบ่งชำระเป็นดังนี้

ปีที่ 1 ถึงปีที่ 2 เดือนละ 20,813.89 บาท

ปีที่ 3 ถึงปีที่ 4 เดือนละ 21,854.59 บาท

หมายเหตุ *บริษัทได้บอกเลิกสัญญาเช่า กำหนด 31 มกราคม 2559 เป็นต้นไป

(2) สัญญาเช่าพื้นที่ในอาคาร เพื่อใช้เป็นสำนักงานเพิ่มเติม เลขที่ 976 ซอยโรงพยาบาลพระราม
9 ถนนริมคลองสามเสน แขวงบางกะปิ เขตห้วยขวาง กทม.(ชั้นที่ 6) พื้นที่ 96 ตารางเมตร เมื่อ
1 มีนาคม 2557 โดยมีรายละเอียดสัญญาเช่าอาคาร ดังนี้

คู่สัญญา : นางเบญจวรรณ สิงห์สมบุญ (ผู้ให้เช่า) : บริษัท ตะวันออกพาณิชย์ลีสซิ่ง จำกัด
(มหาชน) (ผู้เช่า)

ความสัมพันธ์ระหว่างคู่สัญญา : คู่สัญญาไม่ได้เป็นบุคคลที่เกี่ยวโยงกัน

ระยะเวลาของสัญญา : 4 ปี นับตั้งแต่ 1 มีนาคม 2557 ถึง 28 กุมภาพันธ์ 2561

อัตราค่าเช่า : รวมทั้งสิ้น 1,278,719.52 บาท โดยแบ่งชำระ ดังนี้ ปีที่ 1 ถึงปีที่ 2 เดือนละ
25,990.24 บาท

ปีที่ 1 ถึงปีที่ 2 เดือนละ 27,289.74 บาท

หมายเหตุ *บริษัทได้บอกเลิกสัญญาเช่า กำหนด 31 มกราคม 2559 เป็นต้นไป

(3) สัญญาเช่าพื้นที่ที่ดินเพื่อเป็นที่จอดรถยึด จำนวน 2 งาน 80 ตารางวา เมื่อวันที่ 14 สิงหาคม
2557 โดยมีรายละเอียดสัญญา เช่าที่ดิน ดังนี้

คู่สัญญา : บริษัทไทยปรีดา เทรดดิ้ง จำกัด (ผู้ให้เช่า) : บริษัท ตะวันออกพาณิชย์ลีสซิ่ง จำกัด
(มหาชน) (ผู้เช่า)

  ความสัมพันธ์ระหว่างคู่สัญญา : นายประภากร วีระพงษ์ เป็นผู้ถือหุ้นใหญ่ และ

  เป็นกรรมการผู้มีอำนาจลงชื่อผูกพัน

  บริษัท ไทยปรีดา เทรดดิ้ง จำกัด (ผู้ให้เช่า) ขณะเดียวกัน

นายประภากร วีระพงษ์ เป็นกรรมการผู้จัดการ และเป็น

กรรมการผู้มีอำนาจลงลายมือชื่อผูกพันของ

  บริษัท ตะวันออกพาณิชย์ลีสซิ่ง จำกัด (มหาชน)ในฐานะผู้เช่าด้วย

ระยะเวลาของสัญญา : 3 ปี นับตั้งแต่ 19 กันยายน 2557 ถึง 31สิงหาคม 2560 อัตราค่าเช่า :
รวมทั้งสิ้น 1,746,189.36 บาท ชำระเป็นรายเดือน เดือนละ

48,505.26 บาท

(4) สัญญาเช่าพื้นที่ในอาคารชั้น 1เพื่อใช้เป็นสำนักงานสาขาชลบุรี เลขที่ 728/10 ถนนสุขุมวิท
ตำบล บางปลาสร้อย อำเภอเมือง จังหวัดชลบุรี พื้นที่ 244.05 ตารางเมตร เมื่อวันที่ 15
พฤษภาคม 2557 โดยมี รายละเอียดสัญญาเช่า ดังนี้

คู่สัญญา : บริษัท ไฮเทคแลนด์ จำกัด (ผู้ให้เช่า)

: บริษัท ตะวันออกพาณิชย์ลีสซิ่ง จำกัด (มหาชน) (ผู้เช่า)

ความสัมพันธ์ระหว่างคู่สัญญา : นายปรีชา วีระพงษ์ นายประภากร วีระพงษ์ และนาย ดนุชา
วีระพงษ์ ถือหุ้นร่วมกัน 48% และร่วมเป็นกรรมการ ผู้มีอำนาจผูกพันบริษัทผู้ให้เช่า นายปรีชา
วีระพงษ์ นาย ประภากร วีระพงษ์ และนายดนุชา วีระพงษ์ ถือหุ้นร่วมกัน 31.89%
และร่วมเป็นกรรมการผู้มีอำนาจลงนามผูกพัน

บริษัทผู้เช่า

ระยะเวลาของสัญญา : 3 ปี ตั้งแต่ 1 มิถุนายน 2557 ถึง 31 พฤษภาคม 2560

อัตราค่าเช่า : ปีที่ 1 เดือนละ 36,842.11 บาท

ปีที่ 2 เดือนละ 38,684.21 บาท

ปีที่ 3 เดือนละ 40,618.42 บาท

(5) สัญญาเช่าอาคารพาณิชย์ 3 ชั้น เพื่อใช้เป็นสำนักงานสาขาจันทบุรี เลขที่ 307 ตำบลท่าแฉลบ
อำเภอ เมือง จันทบุรี จังหวัดจันทบุรี เมื่อวันที่ 29 กรกฎาคม 2558
โดยมีรายละเอียดสัญญาเช่าดังนี้

คู่สัญญา : นางพรพรรณ สุขสัมพันธ์ (ผู้ให้เช่า)

: บริษัท ตะวันออกพาณิชย์ลีสซิ่ง จำกัด (มหาชน) (ผู้เช่า)

ความสัมพันธ์ระหว่างคู่สัญญา : คู่สัญญาไม่ได้เป็นบุคคลที่เกี่ยวโยงกัน

ระยะเวลาของสัญญา : 2 ปี ตั้งแต่ 1 ตุลาคม 2558 ถึง 30 กันยายน 2560

อัตราค่าเช่า : เดือนละ 17,000 บาท ชำระค่าเช่าภายในวันที่ 5 ของทุก

เดือน

(6) สัญญาเช่าอาคารพาณิชย์ 3 ชั้น เพื่อใช้เป็นสำนักงานสาขาระยอง เลขที่ 75 ถนนราษฎร์บำรุง
ตำบล เนินพระ อำเภอเมืองระยอง จังหวัดระยอง เมื่อวันที่ 4 ธันวาคม 2558
โดยมีรายละเอียดสัญญาเช่าดังนี้

คู่สัญญา : นายมนู สุภาพ (ผู้ให้เช่า)

: บริษัท ตะวันออกพาณิชย์ลีสซิ่ง จำกัด (มหาชน) (ผู้เช่า)

ความสัมพันธ์ระหว่างคู่สัญญา : คู่สัญญาไม่ได้เป็นบุคคลที่เกี่ยวโยงกัน

ระยะเวลาของสัญญา : 1 ปี ตั้งแต่วันที่ 1 มกราคม 2559 ถึง 31 ธันวาคม 2559

อัตราค่าเช่า : เดือนละ 13,684.21 บาท ชำระค่าเช่าทุกวันสิ้นเดือน

เริ่มชำระเดือนแรก 31 มกราคม 2559

(7) สัญญาเช่าที่ดินบางส่วน เนื้อที่ 6 ไร่ 1 งาน 38 ตารางวา เลขที่ 27/2 หมู่ 3 ตำบลมะขาม
อำเภอมะขาม

จังหวัดจันทบุรี เพื่อใช้เป็นที่จอดรถยนต์ เมื่อวันที่ 29 กรกฎาคม 2558 โดยมีรายละเอียด ดังนี้

คู่สัญญา : นายชานนท์ สิงห์คะบูลย์ (ผู้ให้เช่า)

: บริษัท ตะวันออกพาณิชย์ลีสซิ่ง จำกัด (มหาชน) (ผู้เช่า)

ความสัมพันธ์ระหว่างคู่สัญญา : คู่สัญญาไม่ได้เป็นบุคคลที่เกี่ยวโยงกัน

ระยะเวลาของสัญญา : 1 ปี ตั้งแต่วันที่ 1 พฤศจิกายน 2558 ถึง 31 ตุลาคม 2559

อัตราค่าเช่า : เดือนละ 4,000 บาท ชำระค่าเช่าทุกวันสิ้นเดือน

ณ วันที่ 20 พฤศจิกายน 2558 บริษัทได้ทำสัญญาเช่า 3 ฉบับ ดังนี้

(8) สัญญาเช่าอาคารพาณิชย์ เพื่อใช้เป็นสำนักงานเพิ่มเติม เลขที่ 976/2
ซอยโรงพยาบาลพระราม 9 ถนนริมคลองสามเสน แขวงบางกะปิ เขตห้วยขวาง กทม. โฉนดเลขที่
825 พื้นที่ 54.8 ตารางวา ตึก 8 ชั้น โดยมีรายละเอียดสัญญาเช่าดังนี้

วันที่ทำสัญญา : 20 พฤศจิกายน 2558

คู่สัญญา : นายราเชน กฤษราลัมณ์ (ผู้ให้เช่า)

: บริษัท ตะวันออกพาณิชย์ลีสซิ่ง จำกัด (มหาชน) (ผู้เช่า)

ความสัมพันธ์ระหว่างคู่สัญญา : คู่สัญญาไม่ได้เป็นบุคคลที่เกี่ยวโยงกัน

ระยะเวลาของสัญญา : 3 ปี ตั้งแต่วันที่ 20 มกราคม 2559 ถึง 19 มกราคม 2562

อัตราค่าเช่า : เดือนละ 55,000 บาท ชำระค่าเช่าภายในวันที่ 25 ของทุก

เดือน เริ่ม 25 มกราคม 2559

(9) สัญญาเช่าอุปกรณ์และทรัพย์สิน เพื่อใช้ประโยชน์ในการประกอบธุรกิจ อยู่ในอาคาร เลขที่
976/2 ซอยโรงพยาบาลพระราม 9 ถนนริมคลองสามเสน แขวงบางกะปิ เขตห้วยขวาง กทม.
โดยมีรายละเอียดสัญญาเช่าดังนี้

วันที่ทำสัญญา : 20 พฤศจิกายน 2558

คู่สัญญา : นางสาวอรวรรณ แก้วจินดา (ผู้ให้เช่า)

: บริษัท ตะวันออกพาณิชย์ลีสซิ่ง จำกัด (มหาชน) (ผู้เช่า)

ความสัมพันธ์ระหว่างคู่สัญญา : คู่สัญญาไม่ได้เป็นบุคคลที่เกี่ยวโยงกัน

ระยะเวลาของสัญญา : 5 ปี ตั้งแต่วันที่ 20 มกราคม 2559 ถึง 19 มกราคม 2564

อัตราค่าเช่า : เดือนละ 75,000 บาท ชำระค่าเช่าภายในวันที่ 25 ของทุก

เดือน เริ่ม 25 มกราคม 2559

(10) สัญญาเช่าพื้นที่จอดรถของอาคาร เลขที่ 976/2 ที่ดินอยู่ที่ลานจอดรถใต้ดินบริเวณหลังอาคาร
976/2 ซอยโรงพยาบาลพระราม 9 ถนนริมคลองสามเสน แขวงบางกะปิ เขตห้วยขวาง กทม.
ซึ่งเป็นพื้นที่ส่วนกลาง โฉนดเลขที่ 802 ที่ได้รับสิทธิจากเจ้าของโครงการ ให้จอดได้ 2 คัน
พื้นที่ประมาณ 36 ตารางเมตร โดยมีรายละเอียดสัญญาเช่าดังนี้

วันที่ทำสัญญา : 20 พฤศจิกายน 2558

คู่สัญญา : นางสาวฐานิตา กฤษราลัมณ์ (ผู้ให้เช่า)

: บริษัท ตะวันออกพาณิชย์ลีสซิ่ง จำกัด (มหาชน) (ผู้เช่า)

ความสัมพันธ์ระหว่างคู่สัญญา : คู่สัญญาไม่ได้เป็นบุคคลที่เกี่ยวโยงกัน

ระยะเวลาของสัญญา : 5 ปี ตั้งแต่วันที่ 20 มกราคม 2559 ถึง 19 มกราคม 2564

อัตราค่าเช่า : เดือนละ 20,000 บาท ชำระค่าเช่าภายในวันที่ 25 ของทุก

เดือน เริ่ม 25 มกราคม 2559

4.4 นโยบายการลงทุนในบริษัทย่อย และบริษัทร่วม

บริษัทมีการร่วมทุนในบริษัทกิจการร่วมค้า คือ บริษัท อี เอ ซี โฮลดิ้ง จำกัด
ซึ่งดำเนินธุรกิจให้สินเชื่อรายย่อยโดยมีหลักประกัน จดทะเบียนจัดตั้งเมื่อ 28 พฤษภาคม 2558
ด้วยทุนจดทะเบียนเริ่มแรก 50 ล้านบาท ทุนชำระแล้ว 15 ล้านบาท บริษัทถือหุ้นในสัดส่วน 50%
จึงลงทุนเป็นทุนชำระแล้ว 7.5 ล้านบาท

ณ วันที่ 31 ธันวาคม 2558 งบการเงินแสดงตามวิธีส่วนได้เสีย แสดงเงินลงทุนในบริษัทร่วม
มีมูลค่า 6.39 ล้านบาท น้อยกว่า เงินลงทุน 1.11ล้านบาท
ซึ่งเป็นส่วนแบ่งรับรู้ผลขาดทุนตามสัดส่วนการลงทุน
เนื่องจากยังเป็นระยะเริ่มแรกของการดำเนินกิจการ(รายละเอียดบางส่วนแสดงไว้ในข้อ 1.3
โครงสร้างการถือหุ้นของกลุ่มบริษัท)

5. ข้อพิพาททางกฎหมาย

บริษัทไม่มีข้อพิพาททางกฎหมาย ซึ่งอาจก่อให้เกิดผลเสียหายต่อบริษัทสูงกว่าร้อยละ 5 ของส่วน
ของผู้ถือหุ้น
และไม่มีข้อพิพาททางกฎหมายใดที่อาจก่อให้เกิดผลกระทบในด้านลบต่อการดำเนินธุรกิจของบริษัท
อย่างมีนัยสำคัญ

6. ข้อมูลทั่วไป และข้อมูลสำคัญอื่น

6.1 ข้อมูลทั่วไป

6.1.1 สถานที่ตั้งบริษัท

ชื่อบริษัท บริษัท ตะวันออกพาณิชย์ลีสซิ่ง จำกัด (มหาชน)

สถานที่ตั้ง 976/1 ซอยโรงพยาบาลพระราม 9 ถนนริมคลองสามเสน

แขวงบางกะปิ เขตห้วยขวาง กรุงเทพฯ 10310

โทรศัพท์ 0 2641 5252

  โทรสาร 0 2641 5994, 0 2641 5995

Homepage http://www.ecl.co.th

ประเภทธุรกิจ ประกอบธุรกิจให้เช่าซื้อรถยนต์

เลขทะเบียนบริษัท ทะเบียน เลขที่ 0107546000288

ทุนและชนิดของหุ้น ทุนจดทะเบียน 892,164,000 บาท

หุ้นสามัญจำนวน 892,164,000 หุ้น มูลค่าหุ้นละ 1 บาท

ชำระแล้ว 594,776,000 บาท

(ข้อมูล ณ วันที่ 31 ธันวาคม 2558)

  ที่ตั้งสาขาชลบุรี 728/10 ถนนสุขุมวิท ตำบลบางปลาสร้อย อำเภอเมือง

  จังหวัดชลบุรี

โทรศัพท์ 0 3827 8889, 0 3827 8676 - 7

โทรสาร 0 3827 8669

  ที่ตั้งสาขาจันทบุรี 307 ถนนท่าแฉลบ ตำบลตลาด อำเภอเมืองจันทบุรี

  จังหวัดจันทบุรี

โทรศัพท์ 0 3930 1919 โทรสาร 0 3930 1918

  ที่ตั้งสาขาระยอง 75 ถนนราษฎร์บำรุง ตำบลเนินพระ อำเภอเมืองระยอง

  จังหวัดระยอง

โทรศัพท์ 0 3861 4979 โทรสาร 0 3861 4978

  ที่ตั้งสาขานครสวรรค์ 195/6 หมู่ที่ 4 ตำบลนครสวรรค์ออก อำเภอเมือง

(ปิดดำเนินการตั้งแต่ จังหวัดนครสวรรค์

1 กันยายน 2558เป็นต้นไป) โทรศัพท์ 0 5627 6960 โทรสาร 0 5627 6959

6.1.2 สถานที่ตั้งนิติบุคคลที่บริษัทถือหุ้นตั้งแต่ร้อยละ 10
ขึ้นไปของจำนวนหุ้นที่จำหน่ายได้แล้วทั้งหมดของนิติบุคคลนั้น

บริษัท อี เอ ซี โฮลดิ้งส์ จำกัด

976/1 ซอยโรงพยาบาลพระราม 9 ถนนริมคลองสามเสน

แขวงบางกะปิ เขตห้วยขวาง กรุงเทพฯ 10310

  โทรศัพท์ 0 2641 5252

  โทรสาร 0 2641 5995

6.1.3 สถานที่ตั้งของบุคคลอ้างอิง

นายทะเบียนหลักทรัพย์ ตลาดหลักทรัพย์ แห่งประเทศไทย (ข้างสถานทูตจีน)

Mail Room ชั้น 1 อาคาร C

สถานที่ตั้ง เลขที่ 93 ถนนรัชดาภิเษก แขวงดินแดง เขตดินแดง

(ตั้งแต่ 23 พฤศจิกายน 2558) กรุงเทพ 10400

โทรศัพท์ 0 2009 9380

  โทรสาร 0 2009 9476

สำนักงานสอบบัญชี บริษัทสอบบัญชี ดี ไอ เอ อินเตอร์เนชั่นแนล จำกัด

ผู้สอบบัญชี นางสุวิมล กฤตยาเกียรณ์

ผู้สอบบัญชีรับอนุญาตเลขทะเบียน 2982

หรือ นางวิไลรัตน์ โรจน์นครินทร์

ผู้สอบบัญชีรับอนุญาตเลขทะเบียน 3104

โทรศัพท์ 0 2259 5300 - 2

โทรสาร 0 2260 1553 ,0 2259 8956

6.2 ข้อมูลสำคัญอื่น ซึ่งเป็นประโยชน์หรืออาจมีผลกระทบต่อการตัดสินใจของผู้ลงทุนอย่างมีนัยสำคัญ

ในปี 2558 บริษัทอยู่ระหว่างการพิจารณาการให้บริษัทต่างชาติ(Premium Financial
Services) เข้าทำธุรกิจร่วมกัน ในการพิจารณาได้คำนึงถึงผลประโยชน์ที่จะได้รับ ความโปร่งใส
และความเป็นธรรมของทั้งสองฝ่าย